hotchpotch/miracl-hf-unified huggingface dataset:
బి.వి.ఎస్.రామారావు
బి.వి.ఎస్.రామారావు ప్రముఖ కథారచయిత. గోదావరి కథల ద్వారా ప్రసిద్ధుడయ్యాడు.
భావరాజు వెంకట సీతారామారావు రాజమండ్రిలో 1932లో జన్మించాడు. భావరాజు సత్యనారాయణ, సత్యవతి గారలు ఇతని తల్లిదండ్రులు. ప్రముఖ రచయిత బి.వి.రమణారావు, ప్రముఖ ఇంద్రజాలికుడు బి.వి.పట్టాభిరామ్, ప్రముఖ కార్టూనిస్ట్ సత్యమూర్తి ఇతని సోదరులు. ఇతడు మెకానికల్, సివిల్ విభాగాలలో ఇంజనీరింగ్ పూర్తిచేశాడు. మద్రాసులోని కేసరి స్కూలులో చదువుకునే సమయంలో ఇతనికి ముళ్ళపూడి వెంకటరమణ, బాపులతో స్నేహం ఏర్పడి అది చివరిదాకా కొనసాగింది.
ఇంజనీరింగ్ పూర్తి అయ్యాక ఇతడు ఆంధ్రప్రదేశ్ ప్రభుత్వంలో నీటిపారుదల శాఖలో ఇంజనీరుగా ఉద్యోగంలోనికి చేరాడు. గోదావరి ప్రాజెక్టులో 15 సంవత్సరాలు జూనియర్ ఇంజనీర్, అసిస్టెంట్ ఇంజనీర్, ఎక్జిక్యూటివ్ ఇంజనీర్ తదితర హోదాలలో పనిచేశాడు. ఆ సమయంలో ఆనకట్టల రిపేర్లు, కొత్త ఆనకట్టల నిర్మాణం, బ్యారేజీ నిర్మాణం, హైడ్రాలిక్ గేట్ల నిర్మాణం వంటి పనులలో భాగస్వామ్యం వహించాడు. అనేక వర్క్‌షాపులను నిర్వహించాడు. తర్వాత హైదరాబాదుకు బదిలీ అయ్యి 4 సంవత్సరాలు పనిచేసి పదవీవిరమణ చేశాడు. పిమ్మట ఒక ప్రయివేటు సంస్థలో పాతిక సంవత్సరాలకు పైగా పనిచేసి ప్రస్తుతం విశ్రాంతి తీసుకుంటున్నాడు.
ఇతనికి భార్య అన్నపూర్ణ, ఇద్దరు కుమార్తెలు సత్యకళ, విజయ ఉన్నారు. కుమార్తెలు ఇరువురూ వివాహం చేసుకుని హైదరాబాదులోనే స్థిరపడ్డారు.
ఇతడు తన బాల్య స్నేహితుడు ముళ్లపూడి వెంకటరమణ, ఆంధ్రజ్యోతి సంపాదకుడు పురాణం సుబ్రహ్మణ్యశర్మల ప్రోద్బలంతో కథలు వ్రాయడం మొదలుపెట్టాడు. సంఖ్యాపరంగా తక్కువ కథలు వ్రాసినా అవి అన్నీ పాఠకుల మన్ననలను చూరగొన్నాయి. గోదావరీనది పరిసర ప్రాంతాలలో పనిచేసినప్పుడు అక్కడి మనుషులు, మనస్తత్వాలను గమనించి "గోదావరి కథలు" వ్రాశాడు. ఈ కథలలోని ఒక కథ ఆధారంగా మంచు లక్ష్మి గుండెల్లో గోదారి అనే సినిమాను నిర్మించింది.
ఇతడు రచించిన పాక్షిక కథల జాబితా:
ఇతడు బాపు రమణ తీసిన సినిమాలలో సాక్షి, బుద్ధిమంతుడు, అందాల రాముడు,బంగారు పిచిక మొదలైన 19 సినిమాలకు అనధికార కళాదర్శకుడిగా పనిచేశాడు. 9 సినిమాలలో కథారచనలో భాగస్వామ్యం వహించాడు.
మెట్టగూడెం
మెట్టగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము
బంజరగూడెం
బంజరగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము.
కొయ్యగూడెం
కొయ్యగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము
ఎల్లప్పగూడెం
ఎల్లప్పగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము
ముత్యాలమ్మపాడు
ముత్యాలమ్మపాడు పశ్చిమ గోదావరి జిల్లా, కుక్కునూరు మండలానికి చెందిన గ్రామము
కోయగూడెం
కోయగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము
కమ్మరిగూడెం
కమ్మరిగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము
రామసింగారం
రామసింగారం పశ్చిమ గోదావరి జిల్లా, కుక్కునూరు మండలానికి చెందిన గ్రామము
కుర్లపాడు
కుర్లపాడు పశ్చిమ గోదావరి జిల్లా, కుక్కునూరు మండలానికి చెందిన గ్రామము
లంకాలపల్లి
లంకాలపల్లి పశ్చిమ గోదావరి జిల్లా, కుక్కునూరు మండలానికి చెందిన గ్రామము
ఇసుకపాడు
ఇసుకపాడు పశ్చిమ గోదావరి జిల్లా, కుక్కునూరు మండలానికి చెందిన గ్రామము
బెస్తగూడెం
బెస్తగూడెం పశ్చిమ గోదావరి జిల్లా, కుక్కునూరు మండలానికి చెందిన గ్రామము.
ఉప్పరమద్దిగట్ల
ఉప్పరమద్దిగట్ల పశ్చిమ గోదావరి జిల్లా, కుక్కునూరు మండలానికి చెందిన గ్రామము
నేతి పరమేశ్వర శర్మ
నేతి పరమేశ్వర శర్మ ప్రముఖ రంగస్థల నటులు, పరిశోధకులు.
నేతి పరమేశ్వర శర్మ 1928లో నిమ్మగడ్డ శ్రీరాములు, సుబ్బమ్మ దంపతులకు కృష్ణా జిల్లా, దివి తాలూకా నంగేగడ్డ గ్రామంలో జన్మించారు. పరమేశ్వర శర్మకు 5 సంవత్సరాల వయసు ఉన్నప్పుడు తెనాలి గ్రామానికి చెందిన నేతి కమలాంబ, సీతారామశర్మ దంపతులకు దత్తపుత్రుడిగా వెళ్లారు.
పరమేశ్వర శర్మ బాల్యం తెనాలి కి 2 కిలోమీటర్ల దూరంలోని పెదరావూరు లో గడిచింది. స్వాతంత్రోద్యమ సమయంలో పెదరావూరు గ్రామంలో ఊరేగింపులు, సమావేశాలు జరుగుతుండేవి.
ఆ గ్రామంలో జరుగుతున్న నాటకప్రదర్శనలను చూసిన పరమేశ్వర శర్మకు తాను కూడా నాటకంలోని నటుల మాదిరిగా వేషం వేసుకోవాలనిపించి, తన అన్న చలపతిరావు ప్రోత్సాహంతో రేపల్లె లో జరిగిన రంగూన్ రౌడీ నాటకంలో సబ్ ఇన్స్పెక్టర్ పాత్ర ధరించారు. కొడాలి గోపాలరావు, పాలడుగు ఆంజనేయులు స్థాపించిన ఆంధ్రా క్రాంతి థియేటర్ లో పరమేశ్వర శర్మ సభ్యునిగా చేరారు. 1952లో ఆంధ్రా క్రాంతి థియేటర్ కి కార్యదర్శిగా ఎన్నికయ్యారు. తెనాలి కేంద్రంగా ఆంధ్రా క్రాంతి థియేటర్ పలు కార్యక్రమాలు నిర్వహించారు. దాదాపు 35 నుండి 40 రకాల పాత్రలు ధరించారు.
తెనాలిలో పరమేశ్వర శర్మ ప్రదర్శించిన పునర్జన్మ నాటకం చూసిన తెనాలి తాలూకా హైస్కూల్ కమిటీ కార్యదర్శి పరమేశ్వర శర్మకు కొన్ని షరతులతో కూడిన ఉద్యోగం ఇచ్చారు. ఉద్యోగం చేస్తూనే నాటక కార్యక్రమాలు నిర్వహించారు. 1956లో విజయవాడలో నిర్వహించిన థియేటర్ వర్క్ షాప్ లో మెళకువలను నేర్చుకున్నారు. 1965లో క్రాంతి థియేటర్ బలహీనపడడంతో, నటరాజ కళామందిర్ అనే సంస్థను స్థాపించి రెండు సంవత్సరాలపాటు నాటిక, ఏకపాత్రాభినయాల పోటీలు నిర్వహించారు.
తెనాలిలో నాటకరంగం పరిషత్తులకే పరిమితం అవుతుండడంతో, తెనాలిలోని ఇతర సమాజాలవారితో కలిసి ది తెనాలి యునైటెడ్ ఎమెచ్యూర్స్ అనే నాటక సంస్థను ఏర్పాటుచేసి, వాలి సుబ్బారావు గారి దర్శకత్వంలో దొంగవీరుడు నాటకాన్ని టికెట్లు పెట్టి ప్రదర్శించారు. ఆ సంస్థ ఆగిపోయిన తరువాత కళాభారతి అన్న సంస్థను స్థాపించి పరమేశ్వర శర్మ దర్శకత్వంలో వల్లూరి వెంకట్రామయ్య చౌదరి బాజీ ప్రభువు పాత్రలో, పరమేశ్వర శర్మ హీరోజీ పాత్రలో జై భవాని నాటకాన్ని ప్రదర్శించారు.
పునర్జన్మ (ప్రథమ బహుమతి, తిరుపతి)డా. పాటిబండ్ల దక్షిణామూర్తితో కలిసి ఉత్తమ చలనచిత్ర అభిమానుల సంఘం ఏర్పాటుచేసి, దానికి మొదటి అధ్యక్షులుగా ఎన్నికై అనేక కార్యక్రమాలు నిర్వహించారు. స్వాతంత్ర్యం మా జన్మహక్కు అనే సినిమాలో నల్లూరి వెంకటేశ్వరరావు, వల్లం నరసింహారావు, ముక్కురాజు, హరీష్, ఆహుతి ప్రసాద్ లతో కలిసి నటించారు.
మల్లవరపు జాన్ కవి స్మారక పరిశోధక పురస్కారం
మల్లవరపు జాన్ ప్రసిద్ధకవి. ఆయన కుమారుడు మల్లవరపు రాజేశ్వరరావు తన తండ్రిపేరుతో తెలుగు సాహిత్యంలో విశేషమైన సేవచేసిన వారికి ప్రతియేడాది ఒక పురస్కారాన్ని ఇవ్వాలని నిర్ణయించారు. ఈ పురస్కార కమిటీకి మల్లవరపు సుధాకరరావు, మల్లవరపు ప్రభాకరరావులు ట్రస్టీలుగా ఉన్నారు. వీరిద్దరూ ప్రవృత్తి రీత్యాకవులు, వృత్తి రీత్యా కమర్షియల్ టాక్స్ ఆఫీసర్స్ గా పనిచేస్తున్నారు. ఈ పురస్కారాన్ని 2016 నుండి ప్రారంభించారు. తొలిపురస్కారాన్ని ప్రముఖకవి, పరిశోధకుడు, అధ్యాపకుడు దార్ల వెంకటేశ్వరరావుకి అందించారు. పురస్కారానికి గాను 5116 రూపాయలు, ప్రశంసాపత్రం, దుశ్శాలువాలతో ఘనంగా సన్మానం చేస్తారు. 2016లో ఈ పురస్కార ప్రదానోత్సవం విజయవాడలో ఆంధ్రప్రదేశ్ బహుజన రచయితల సంఘం ఆధ్వర్యంలో జరిగింది. డా.దార్ల వెంకటేశ్వరరావుగారికి విజయవాడలో ఎం.బి.భవన్ లో జరిగిన ఆంధ్రప్రదేశ్ రాష్ట్ర బహుజన రచయితల వేదిక ప్రథమ మహాసభల్లో ది 2016 ఏప్రిల్ 10న మల్లవరపు జాన్ స్మారక సాహిత్య పరిశోధన పురస్కారాన్ని (2016) ప్రదానం చేశారు.
మల్లవరపు జాన్
మల్లవరపు జాన్ ప్రసిద్ధకవి.
జాను కవి గారు 2 జనవరి 1927లో జన్మించారు. మల్లవరపు దావీదు, శ్రీమతి రత్నమ్మ గార్లు వీరి తల్లి తండ్రులు. ఆంధ్రప్రదేశ్ లోని ప్రకాశం జిల్లాలోని చీమకుర్తి వీరి జన్మ స్థలం. వీరి కుటుంబానికో ప్రత్యేకత ఉంది. వీరి కుమారుడు రాజేశ్వరరావు, కుమార్తె కోటి రత్నమ్మ, మనవడు ప్రభాకరరావులు మంచి కవులు. ఒక మనవడు మంచి చిత్రకారుడు. జాను కవి గారు ది:12 ఆగష్టు, 2006 న మరణించారు.
ఆయన కుమారుడు మల్లవరపు రాజేశ్వరరావు తన తండ్రిపేరుతో తెలుగు సాహిత్యంలో విశేషమైన సేవచేసిన వారికి ప్రతియేడాది ఒక పురస్కారాన్ని ఇవ్వాలని నిర్ణయించారు. ఈ పురస్కార కమిటీకి మల్లవరపు సుధాకరరావు, మల్లవరపు ప్రభాకరరావులు ట్రస్టీలుగా ఉన్నారు. వీరిద్దరూ ప్రవృత్తి రీత్యాకవులు, వృత్తి రీత్యా కమర్షియల్ టాక్స్ ఆఫీసర్స్ గా పనిచేస్తున్నారు. ఈ పురస్కారాన్ని 2016 నుండి ప్రారంభించారు. తొలిపురస్కారాన్ని ప్రముఖకవి, పరిశోధకుడు, అధ్యాపకుడు దార్ల వెంకటేశ్వరరావుకి అందించారు. పురస్కారానికి గాను 5116 రూపాయలు, ప్రశంసాపత్రం, దుశ్శాలువాలతో ఘనంగా సన్మానం చేస్తారు.2016లో ఈ పురస్కార ప్రదానోత్సవం విజయవాడలో ఆంధ్రప్రదేశ్ బహుజన రచయితల సంఘం ఆధ్వర్యంలో జరిగింది.డా.దార్ల వెంకటేశ్వరరావుగారికి విజయవాడలో ఎం.బి.భవన్ లో జరిగిన ఆంధ్రప్రదేశ్ రాష్ట్ర బహుజన రచయితల వేదిక ప్రథమ మహాసభల్లో ది 2016 ఏప్రిల్ 10న మల్లవరపు జాన్ స్మారక సాహిత్య పరిశోధన పురస్కారాన్ని (2016) ప్రదానం చేశారు.
జయంతి రామయ్య పంతులు స్మారక బహుమతి
ఆంధ్రవిశ్వకళాపరిషత్ వారు ప్రతియేడాదీ బి.ఏ. స్పెషల్ తెలుగులో విశ్వవిద్యాలయంలో, దీనికి అనుబంధంగా ఉన్న అన్ని కళాశాలల్లోను ఒకేసారి ఉత్తీర్ణులైన విద్యార్ధులకు కళాప్రపూర్ణ జయంతి రామయ్య పంతులు స్మారక బహుమతినిస్తారు.
కందుకూరి వీరేశలింగం, రాజ్యలక్ష్మి దంపతుల స్మారక బహుమతి
ఆంధ్ర విశ్వకళాపరిషత్ వారు ప్రతియేడాదీ బి.ఏ. స్పెషల్ తెలుగులో విశ్వవిద్యాలయంలోను, దీనికి అనుబంధంగా ఉన్న అన్ని కళాశాలల్లోను ఒకేసారి ఉత్తీర్ణులైన విద్యార్ధులకు కందుకూరి వీరేశలింగం, కందుకూరి రాజ్యలక్ష్మి దంపతుల పేరుతో ఒక స్మారక బహుమతినిస్తారు.
డా.బి.ఆర్. అంబేద్కర్ ఫెలోషిప్ పురస్కారం
భారతీయ దళిత సాహిత్య అకాడమి న్యూఢిల్లీలో ఉంది. దీనికి ప్రస్తుతం డా.ఎస్.పి.సుమనాక్షర్ అధ్యక్షుడుగా వ్యవహరిస్తున్నారు.సాహిత్య, సామాజిక, మహిళా రంగాల్లో విశేషమైన కృషి చేసిన వారికి గాను ప్రతియేడాది డిసెంబరు నెలలో డా.బి.ఆర్. అంబేద్కర్ ఫెలోషిప్ పురస్కారం, జ్యోతిబాఫూలే ఫెలోషిప్ పురస్కారం ఇస్తారు. దేశవ్యాప్తంగా వివిధ రంగాల్లో కృషి చేసినవారికి ఈ పురస్కారాలను ప్రదానం చేస్తుంటారు. ఈ కార్యక్రమానికి ప్రముఖ సాహితీవేత్తలతో పాటు గవర్నర్లు, కేంద్రమంత్రులు, స్వచ్ఛంద సంస్థలకు చెందిన ప్రతినిథులు వస్తుంటారు.
ఉత్తమ సాహిత్య విమర్శకుడు పురస్కారం
సాధారణంగా ఆయా రంగాల్లో విశేషంగా కృషి చేసేవారికి వివిధ సంస్థలు, స్వచ్ఛంద సంస్థలు తగిన గుర్తింపునివ్వాలని భావిస్తుంటాయి. అలాంటి స్వచ్ఛంద సంస్థల్లో మానస ఆర్ట్ థియేటర్స్ ఒకటి. ఇది హైదరాబాదు కేంద్రంగా పనిచేస్తుంది. తెలుగు సాహిత్యంలో వివిధ ప్రక్రియల్లో విశేషమైన సేవ చేసిన వారికి ప్రతియేడాది పురస్కారాలను ప్రకటిస్తుంటారు. అలాగే కవిత్వం, కథ, నవల, సాహిత్య విమర్శ, పరిశోధన, కళారంగాల్లో చేస్తున్న కృషిని గుర్తించి ఈ పురస్కారాలను ఒక కమిటీ ఆధ్వర్యంలో ఎంపికచేస్తుంటారు. తెలుగు సాహిత్య, సామాజిక రంగాల్లో కృషిచేసిన అనేక మందికి ఈ సంస్థ పురస్కారాలను అందిస్తుంది.
కీర్తి పురస్కారం
శ్రీరాములు పొట్టి తెలుగు విశ్వవిద్యాలయం వారు వివిధ రంగాల్లో విశేషమైన కృషి చేసిన వారికి కొన్ని పురస్కారాలిచ్చి, వారి ప్రతిభను గుర్తిస్తుంది. దీనిలో భాగమే కీర్తి పురస్కారం. దీన్ని ఇంతకు ముందు వివిధ వ్యక్తులు తమ తమ పేర్లతో పురస్కారాలను ప్రకటించమని, వారి పేర్లతో ‘స్మారక పురస్కారం’ గా ఇచ్చేవారు. దాన్ని తర్వాత కాలంలో పొట్టి శ్రీరాములు తెలుగు విశ్వవిద్యాలయం వారు ఆ యా వ్యక్తలు పేర్లతోనే పురస్కారాన్ని ఇస్తూ, వాటికి కీర్తి పురస్కారంగా నామకరణం చేశారు.
కరిబ ఆనకట్ట
కరిబ ఆనకట్ట (Kariba Dam - కరిబ డ్యామ్) అనేది జాంబియా మరియు జింబాబ్వే మధ్య జంబేజీ నది పరీవాహక ప్రాంతంలోని కరిబ గార్జ్‌లో ఉన్న ఒక డబుల్ వక్రత కాంక్రీటు వంపు ఆనకట్ట. ఈ డ్యాం 128 మీటర్ల (420 అడుగులు) ఎత్తుతో, 579 మీటర్ల (1,900 అడుగులు) పొడవు ఉంటుంది. ఈ డ్యామ్‌ వలన కరిబ సరస్సు ఏర్పడినది, ఇది 280 కిలోమీటర్లు (170 మైళ్ళు) విస్తరించి ఉంది మరియు 185 ఘనపు కిలోమీటర్ల నీటిని కలిగియుంటుంది.
తాడిపర్తి సుశీలారాణి
తాడిపర్తి సుశీలారాణి ప్రముఖ రంగస్థల నటి మరియు హరికథ కళాకారిణి.
సుశీలారాణి 1938, డిసెంబర్ 18న గుంటూరు జిల్లాలో జన్మించారు. శ్రీమతి కొల్లా తాయారమ్మ పాఠశాలలో విద్యాభ్యాసం చేశారు.
స్కూల్ వార్షికోత్సవంలో ప్రదర్శించిన ధ్రువ విజయం నాటకంలో నటించారు. ప్రముఖ రంగస్థల నటి మార్టూరు సుబ్బులు ప్రోత్సాహంతో నాటకరంగంలోకి ప్రవేశించారు.
కన్నెగంటి నాసరయ్య, వాలి సుబ్బారావు (రాణిరుద్రమ) వంటి ప్రముఖ దర్శకుల నాటకాలలో నటించారు. అయితే ఎక్కువకాలం నాటకరంగంలో ఉండలేకపోయారు. ఉప్పలపాటి లక్ష్మీనారాయణ వద్ద శాస్త్రీయ సంగీతాన్ని నేర్చుకున్నారు.
10 సంవత్సరాల వయసునుండే గుప్తా వద్ద హరికథలో శిక్షణ పొందారు. ఎన్నో వందల హరికథా ప్రదర్శనలు ఇచ్చారు. బూర్గుల రామకృష్ణారావు, జమ్మలమడుగు మాధవరాయశర్మ, పాతూరి మధుసూదనశాస్త్రి, జాషువా మొదలైనవారు సుశీలారాణి హరికథలను మెచ్చుకున్నారు.సన్మానాలు
బిరుదులు
సుభద్ర కుమారి చౌహాన్
సుభద్ర కుమారి చౌహాన్ (16 ఆగస్టు 1904 – 1948 ఫిబ్రవరి 15) ప్రముఖ హిందీ కవయిత్రి. తొమ్మిది రకాలైన రాస్ పద్ధతుల్లో ప్రధానంగా వీర్ రాస్ లో రచనలు చేశారు ఆమె.
ఉత్తర ప్రదేశ్లోని అలహాబాద్ జిల్లాలో ఉన్న నిహల్ పూర్ గ్రామంలో  జన్మించారు సుభద్ర. అలహాబాద్ లోని క్రాస్త్ వెయిట్ గర్ల్స్ పాఠశాలలో  ప్రాథమిక విద్య పూర్తి చేసిన ఆమె, 1919లో మిడిల్ స్కూల్ పరీక్ష పూర్తి  చేశారు. అదే ఏడాది ఖండ్వా కు చెందిన ఠాకూర్ లక్ష్మణ్ సింగ్ చౌహాన్ ను వివాహం చేసుకున్నారు సుభద్ర. పెళ్ళి అయిన తరువాత జబల్  పూర్ కు మారిపోయారు ఆమె.
ఆమెకు ఐదుగురు పిల్లలు. సుధ చౌహాన్, అజయ్ చౌహాన్, అశోక్ చౌహాన్, మమత చౌహాన్. మమత తప్ప మిగిలిన వారందరూ చనిపోయారు. మమత ప్రస్తుతం న్యూయార్క్లో ఉంటున్నారు. అజయ్,  అశోక్ ల భార్యలు మధ్యప్రదేశ్లోని జబల్ పూర్లో ఉంటున్నారు. రైట్ టౌన్ లో సుభద్ర, ఆమె భర్త ఉన్న ఇంటిలోనే అశోక్ కుమారుడు నివాసం ఉంటున్నారు. ఆ వీధికి సుభద్ర కుమారి చౌహాన్ వార్డు అని పేరు మార్చడం విశేషం.
1921లో సహాయ నిరాకరణ ఉద్యమంలో చేరారు సుభద్ర. నాగపూర్ నుంచి అరెస్టు అయిన మొట్టమొదటి మహిళా సత్యాగ్రహి  సుభద్ర కావడం విశేషం. 1923, 1942 సంవత్సరాల్లో రెండు సార్లు అరెస్ట్ అయ్యారు సుభద్ర.
యూఫ్రటీసు నది
యూఫ్రటీసు నది (Euphrates) చారిత్రికంగా ప్రాముఖ్యత కలిగిన నది. ఇది పశ్చిమ ఆసియాలో అత్యంత పొడవైనది కూడా. టైగ్రిస్ నదితో కలిసి, ఇది మెసొపొటేమియా యొక్క రెండు నదుల్లో ఒకటి. తూర్పు టర్కీలో పుట్టిన, ఈ యూఫ్రటీసు నది సిరియా, ఇరాక్‌ల గుండా ప్రవహించి షత్ అల్ అరబ్ లో టైగ్రిస్ నదితో కలుస్తుంది, ఇది పర్షియన్ గల్ఫ్‌ వద్ద స్సముద్రంలో కలుస్తుంది.
రామక్రిష్ణాపూర్
రామక్రిష్ణాపూర్ కరీంనగర్ జిల్లా, వీణవంక మండలానికి చెందిన గ్రామము
పాప్‌కార్న్ థియేటర్
పాప్‌కార్న్ థియేటర్ తెలంగాణ రాష్ట్రం హైదరాబాద్ లోని ఒక నాటక సంస్థ. తెలుగు నాటకరంగంలో కృషి చేస్తున్న యువతలో కొంతమంది కలిసి ఈ పాప్‌కార్న్ థియేటర్ ని ప్రారంభించారు.
తెలుగు విశ్వవిద్యాలయం లోని రంగస్థల కళాలశాఖలో ఎంఫిల్ చేస్తున్న ప్రణయ్‌రాజ్ వంగరి, తిరువీర్ లు 2014, ఫిబ్రవరి 17-23 వరకు న్యూఢిల్లీ లో జరిగిన టిఫ్లి అంతర్జాతీయ చిన్నారుల నాటకోత్సవంలో పాల్గొన్నారు. 6 రోజులపాటు జరిగిన ఈ నాటకోత్సవంలో వివిధ దేశాలకు చెందిన 20 మంది నాటక ఔత్సాహికులు హాజరయ్యారు. అక్కడి నాటకాలను చూసి స్ఫూర్తి పొందిన తిరువీర్, హైదరాబాద్ వచ్చి ప్రపంచ బాలల నాటక దినోత్సవం రోజున చిన్నారులకోసం ఒక నాటికను వేయాలనుకుంటున్న విషయం ప్రణయ్ తో చెప్పాడు.
అలా తిరువీర్, ప్రణయ్ మరికొంతమంది యువకళాకారులు నిఖిల్ జాకబ్ తాటిపర్తి, ప్రవీణ్ కుమార్ గొలివాడ, రాజు కోట్ల, రాజ్ కుమార్ చెవుల, వికాస్ చైతన్య, జయశ్రీ లతో కలిసి 2014, మార్చి 20న హైదరాబాద్ అబిడ్స్ లోని గోల్డెన్ త్రెషోల్డ్ లో అమ్మ చెప్పిన కథ అనే నాటిక ప్రదర్శనతో పాప్‌కార్న్ థియేటర్ ను ప్రారంభించారు.మొదటి ప్రదర్శన: 2014, నవంబరు 14న హైదరాబాద్ అబిడ్స్ లోని గోల్డెన్ త్రెషోల్డ్ జరిగిన ‘థియేటర్ ఫెస్టివల్ ఫర్ యంగ్ ఆడియన్స్’ నాటకోత్సవంలో నావల్ల కాదు నాటిక ప్రదర్శన జరిగింది.
పాప్‌కార్న్ థియేటర్, రాష్ట్ర భాషా సాంస్కృతిక శాఖ ఆధ్వర్యంలో జంట నగరాల్లోని వివిధ పాఠశాలల పిల్లల కోసం ప్రత్యేకంగా సమ్మర్ థియేటర్ వర్క్‌షాప్‌ ఏర్పాటు చేసింది. 2016 మే 1 నుండి 20 వరకు ఈ వర్క్‌షాప్ జరిగిన ఈ వర్క్‌షాప్ లో అంజిబాబు, నిఖిల్ జాకబ్ తాటిపర్తి, తిరువీర్, రాజ్‌కుమార్ చెవుల, క్రాంతికుమార్, వికాస్ చైతన్య, పవన్ రమేష్ లు విద్యార్థులకు రంగస్థల కళల్లో శిక్షణ ఇచ్చారు.
తెలంగాణ రాష్ట్ర చలనచిత్ర టివి నాటకరంగ అభివృద్ధి సంస్థ మరియు తెలంగాణ రాష్ట్ర భాషా సాంస్కృతిక శాఖ ల సౌజన్యంతో పాప్‌కార్న్ థియేటర్ తిరువీర్ దర్శకత్వంలో దావత్ నాటికను రూపొందించింది. రవీంద్రనాధ్ టాగోర్ రచించిన కథను తిరువీర్ నాటకీకరించి, దర్శకత్వం వహించారు.
లెనా నది
లెనా నది (Lena River - లెనా రివర్) అనేది ఆర్కిటిక్ మహాసముద్రంలోకి ప్రవహించే మూడు గొప్ప సైబీరియన్ నదులలో అత్యంతతూర్పున ఉన్న నది (ఇతర రెండు నదులు ఓబ్ నది మరియు యెనిసెయి నది). ఇది ప్రపంచంలో 11వ అతిపొడవైన నది మరియు 9వ అతిపెద్ద పరీవాహక ప్రాంతం. ఇది ఆసియా దేశాలలో 3వ అతిపెద్ద నది. దీని పరీవాహక ప్రాంతం రష్యన్ ప్రాదేశిక సరిహద్దులలోని మొత్తం నదులలో అతిపెద్దది.
భారతదేశంలో జర్నలిజం
భారతదేశంలో జేమ్స్ అగస్టీన్ హీకీ 1780 లో "బెంగాల్ గెజిట్" పేరిట మొట్ట మొదటి పత్రిక వెలువరించారు దానికే కలకత్తా జనరల్ అడ్వార్టైజర్ అని పిలిచేవారు. తోలి భారతీయ వార్తా పత్రిక ప్రారంభించిన వ్యక్తి గంగాధర భట్టాచార్జీ . ఆయన 1816 లో బెంగాల్ గెజిట్ బెంగాలీ భాషలో ప్రచురించాడు.1868 లో శశికుమార్ ఘోస్ అతని ఎనిమిది మంది అన్నదమ్ములు కలిసి జాస్పూర్ జిల్లా స్వగ్రామం అమృత బజార్ (ఇప్పుడు బంగ్లాదేశ్ లో వుంది) లో అమృత బజార్ పత్రిక ప్రారంభించారు. ౧౮౭౮ లో ది హిందూ పత్రిక మొదలైంది. రాబర్ట్ నైట్ సంపాదకత్వంలో ద బాంబె టైమ్స్ ఉండేది, అదే తరువాతి కాలంలో ది టైమ్స్ అఫ్ ఇండియాగా రూపొందింది, ది టైమ్స్ అఫ్ ఇండియా 1861 లో పుట్టి థామస్ బెన్నెట్ ఆధ్వర్యంలో రాబర్ట్ నైట్ సంప్రదాయాన్ని కొనసాగించింది 1881 లో బాలగంగాధర తిలక్ కేసరి, మహారాటా పత్రికలను మరాఠీలో ప్రచురించారు. 1919 లో మోహన్ దాస్ కరంచంద్ గాంధీ యంగ్ ఇండియా అనే వార పత్రిక ప్రారంభించారు.1938 లో జవహర్ లాల్ నెహ్రూ సంచాలక సమాఖ్య అధ్యక్షుడిగా నేషనల్ హెరాల్డ్ పత్రిక మొదలైంది .
చిన్నారి (సినిమా)
చిన్నారి 2016లో విడుదలైన ఒక డబ్బింగ్ తెలుగు చిత్రము. ఇది భయానక నేపథ్యం కలది. ఈ చిత్రం కన్నడ సినిమా మమ్మీ కి తెలుగు అనువాదము. 
ప్రేమించి పెళ్ళి చేసుకున్న ప్రియ‌ (ప్రియాంక ఉపేంద్ర‌), ఓ ప్రమాదంలో త‌న భ‌ర్త‌ను కోల్పోతుంది. ప్రియ భ‌ర్త‌కు గోవాలో ఓ విల్లా ఉంటుంది. ప్రియ భ‌ర్త చనిపోక ముందు ప్రియ‌తో క‌లిసి ఆ భ‌వంతిలో నివ‌సించాల‌నుకుంటాడు. అయితే ప్ర‌మాద‌వ‌శాతు భ‌ర్త చ‌నిపోయిన త‌ర్వాత‌ త‌న భ‌ర్త‌కు ఇష్టమైన ఓ భ‌వంతిలో ఉండ‌టానికి త‌న కూతురు క్రియ‌ (యువిన పార్థ‌వి)తో క‌లిసి భ‌వంతిలోకి వెళుతుంది. క్రియ‌కు బొమ్మలంటే పిచ్చి. విల్లాలోని సామానులు నిల్వ చేసే గదిలో ఓ బొమ్మ‌ను క్రియ ఇష్ట‌ప‌డుతుంది. బొమ్మ ఇంట్లోకి రావ‌డంతో పాప ప్ర‌వ‌ర్త‌న‌లో మార్పు వ‌స్తుంది. ఎవ‌రితోనో మాట్లాడుతూంటుంది. కూతురు ప్ర‌వ‌ర్త‌న‌కు భ‌య‌ప‌డ్డ ప్రియ మానసిక వైద్యుడు జేమ్స్‌ (శ్రీధ‌ర్‌)ను ఇంటికి పిలిపిస్తుంది. విల్లాకు వ‌చ్చిన జేమ్స్‌ను ఎవ‌రో చంపేస్తారు. దాంతో ప్రియ భ‌యం ఎక్కువ‌వుతుంది. ప్రియ‌కు స‌హాయం చేయ‌డానికి చ‌ర్చి ఫాదర్ మోజిస్ (మ‌ధుసూద‌న్‌) విల్లాకు వ‌స్తాడు. మోజిస్‌కు విల్లా గురించి ఎలాంటి నిజాలు తెలుస్తాయి. అస‌లు ప్రియ భ‌యానికి కార‌ణం ఎవ‌రు? క‌్రియ ఎవ‌రితో మాట్లాడుతూంటుంది? అనే విష‌యాలు మిగిలిన కథలో భాగం.
మీలో ఎవరు కోటీశ్వరుడు (సినిమా)
మీలో ఎవరు కోటీశ్వరుడు 2016 లో విడుదలైన తెలుగు హాస్య సినిమా.
రైతు (చ‌ల‌ప‌తిరావు) కొడుకు ప్ర‌శాంత్ (న‌వీన్ చంద్ర‌). వ్యాపారవేత్త ఏబీఆర్ (మురళీ శర్మ) కుమార్తె ప్రియ (శ్రుతిసోది). అనుకోని ప‌రిస్థితుల్లో ప్రియ‌, ప్ర‌శాంత్ క‌లుసుకుంటారు. ప్ర‌శాంత్ వ్యక్తిత్వం మీద ప్రియ‌కు గురి కుదురుతుంది. త‌ప్పు చేసే అవ‌కాశం ఉన్నా చేయ‌లేదంటే ఆ కుర్రాడు మంచి వాడ‌ని అనుకొంటుంది. అత‌న్ని ప్రేమించ‌డం మొద‌లుపెడుతుంది. అంత‌స్తుల తేడాను అర్థం చేసుకున్న ప్ర‌శాంత్ ఆమెకు దూరంగా ఉండాల‌నుకుంటాడు. అయితే ఆమె అభ్య‌ర్ధ‌న మేర‌కు త‌మ ప‌ల్లెటూరికి తీసుకెళ్తాడు. కోటీశ్వ‌రుల కూతురు త‌మ ఇంట్లో అంద‌రితో క‌లివిడిగా ఉండ‌టం చూసి మ‌న‌సుప‌డ‌తాడు. వీరి ప్రేమ‌ను ఏబీఆర్ అంగీక‌రించ‌డు. అప్పుడు ప్ర‌శాంత్ ఓ చిక్కుముడి వేస్తాడు. దానికి స‌మాధానం వెతుక్కునే ప్ర‌య‌త్నంలోనే థ‌ర్టీఇయ‌ర్స్ పృథ్విని పెట్టి 'త‌మ‌ల‌పాకూ అనే సినిమాను చేస్తాడు ఏబీఆర్‌. ఆ సినిమాలో మ‌హేశ్ (బలిరెడ్డి పృథ్వీరాజ్), స‌మంత (సలోని) అనే పాత్ర‌లు అంద‌రికీ న‌చ్చుతాయి. ఆ సినిమాను తీసిన నిర్మాత తాతారావు(పోసాని కృష్ణ మురళి)కు, ద‌ర్శ‌కుడు రోల్డ్ గోల్డ్ ర‌మేశ్ (రఘు బాబు)కు మంచి పేరు వ‌స్తుంది. ఇంత త‌తంగం త‌ర్వాత ఏబీఆర్ త‌న కూతురు ప్రేమ విష‌యంలో ఓ నిర్ణ‌యం తీసుకుంటాడు. అదేమిటన్న‌ది మిగిలిన కథ.
థెరిసా మే
థెరిసా మేరీ మే (జననం 1956 అక్టోబరు 1) యునైటెడ్ కింగ్ డమ్ ప్రస్తుత ప్రధానమంత్రి. కన్సర్వేటివ్ పార్టీకి నాయకురాలు ఆమె. జూలై 2016 నుంచి ప్రధానమంత్రి పదవిని నిర్వర్తిస్తున్నారు ఆమె. 1997 నుంచి మెయిడెన్ హెడ్ నియోజకవర్గం నుంచి పార్లమెంట్ సభ్యురాలిగా వ్యవహరిస్తున్నారు థెరిసా. మార్గరెట్ థాచర్ తరువాత యునైటెడ్ కింగ్ డమ్ కు ప్రధానమంత్రిగా, కన్సర్వేటివ్ పార్టీకి నాయకురాలిగా వ్యవహరిస్తున్న రెండో మహిళ థెరిసా కావడం విశేషం.
కె.ఎం.పాలెం
కె.ఎం.పాలెం గుంటూరు జిల్లా, చుండూరు మండలానికి చెందిన గ్రామము
దోషి (2008 సినిమా)
దోషి 2008లో విడుదలైన హాస్య, శృంగారప్రధానమైన తెలుగు సినిమా.
మిషన్ కాకతీయ
మిషన్ కాకతీయ తెలంగాణ ప్రభుత్వం చేపట్టిన కార్యక్రమం. తెలంగాణ రాష్ట్రంలోని చెరువులు, కాలువలు నీటితో కళకళలాడాలన్న ఉద్దేశంతో తెలంగాణ ప్రభుత్వం మిషన్ కాకతీయ (మన ఊరు, మన చెరువు) ను ప్రారంభించింది. వేల ఏండ్లపాటు తెలంగాణను 
సస్
యశ్యామలం చేసి, కొన్ని దశాబ్దాలుగా పూడుకుపో
యిన దాదాపు 46 వేలకుపైగా 
చెరువులను మళ్లీ 
పునరుద్ధరించడమే మిషన్ కాకతీయ ప్రధాన లక్ష్యం.
తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు 2015, మార్చి 12న నిజామాబాద్ జిల్లా, సదాశివనగర్‌ లోని పాత చెరువులో మిషన్ కాకతీయ పథకానికి శంకుస్థాపన చేసారు. తెలంగాణ ప్రాంతాన్ని పాలించిన కాకతీయ రాజులు ఈ ప్రాంతంలో ఎన్నో కాలువలు తవ్వించారు. వారి గుర్తుగా ఈ ప్రాజెక్టుకు మిషన్ కాకతీయ అని పేరు పెట్టారు.
ఈ కార్యక్రమాన్ని 2015 డిసెంబరు మూడవ వారంలో ప్రారంభించారు. ఐదేళ్లలో 2,00,000 కోట్ల రూపాయల ఖర్చుతో తెలంగాణ రాష్ట్రంలోని 46,531 చెరువులను మిషన్ కాకతీయ ప్రాజెక్టులో భాగంగా పునరుద్ధరించనున్నారు. అన్ని ట్యాంకులను 250 ~ 270 టిఎంసిల కన్నా ఎక్కువ నీటి సామర్థ్యన్ని కలిగివుండేలా పునరుద్ధరించడం ద్వారా వ్యవసాయం, నీటిపారుదల, పశువులు మరియు మంచినీటి అవసరాలకు నీటిని అందుబాటులోకి తేనున్నారు.
ఫరా ఖాన్
ఫరా ఖాన్arah Khan (జననం 9 జనవరి 1965) ప్రముఖ భారతీయ దర్శకురాలు, నిర్మాత, నటి, నృత్య దర్శకురాలు. ఎన్నో బాలీవుడ్ సినిమాల్లో ఆమె నృత్య దర్శకత్వం చేశారు. ఆమె నృత్య  దర్శకత్వం వహించిన ఎన్నో పాటలు చాలా ప్రఖ్యాతం చెందాయి. 80 సినిమాల్లో దాదాపు 100 పాటలకు నృత్య దర్శకత్వం చేశారామె.  ఆ తరువాత ఫరా ఖాన్ దర్శకురాలిగా మారారు. అలాగే ఆమె అంతర్జాతీయ సినిమాలైన మారీగోల్డ్:ఏన్ ఎడ్వెంచర్ ఇన్ ఇండియా, మాన్సూన్ వెడ్డింగ్, చైనా సినిమా పెర్హేప్స్ లవ్ వంటి సినిమాల్లో పని చేశారు.
మర్రిపాడు (c)
మర్రిపాడు (సి) శ్రీకాకుళం జిల్లా, మెళియాపుట్టి మండలంలోని గ్రామం. ఇది మండల కేంద్రమైన మెళియాపుట్టి నుండి 4 కి. మీ. దూరం లోను, సమీప పట్టణమైన పర్లాకిమిడి (ఒరిస్సా) నుండి 13 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 410 ఇళ్లతో, 1672 జనాభాతో 153 హెక్టార్లలో విస్తరించి ఉంది. గ్రామంలో మగవారి సంఖ్య 821, ఆడవారి సంఖ్య 851. షెడ్యూల్డ్ కులాల సంఖ్య 153 కాగా షెడ్యూల్డ్ తెగల సంఖ్య 231. గ్రామం యొక్క జనగణన లొకేషన్ కోడ్ 580201.పిన్ కోడ్: 532215.
సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
బావుల నీరు గ్రామంలో అందుబాటులో ఉంది. 
గ్రామంలో ఏడాది పొడుగునా చేతిపంపుల ద్వారా నీరు అందుతుంది. 
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. 
చెత్తను వీధుల పక్కనే పారబోస్తారు. 
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. 
వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది. 
ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు. 
మర్రిపాడు (సి)లో భూ వినియోగం కింది విధంగా ఉంది:
మర్రిపాడు (సి)లో వ్యవసాయానికి నీటి సరఫరా కింది వనరుల ద్వారా జరుగుతోంది.
పద్మ నది
పద్మ నది (Padma River - పద్మ రివర్) అనేది బంగ్లాదేశ్ లో ఒక ప్రధాన నది. ఇది గంగా నది యొక్క ప్రధాన చీలిక, ప్రవాహం సాధారణంగా ఆగ్నేయంగా 120 కిలోమీటర్లు (75 మైళ్లు). ఇది బంగాళాఖాతంలో సమీపంలో మేఘన నదితో కలుస్తుంది. రాజ్షాహీకి నగరం ఈ నది ఒడ్డున ఉంది.
కళ్యాణలక్ష్మి పథకం
కళ్యాణలక్ష్మి పథకం తెలంగాణ రాష్ట్రం లోని నిరుపేద (దళిత, గిరిజన, బీసీ, ఓబీసీ కులాలకు చెందిన) యువతుల వివాహాల కోసం రూ.1,00,116 చొప్పున ఆర్థిక సాయం అందించే లక్ష్యంతో తెలంగాణ రాష్ట్ర ప్రభుత్వం 2014, అక్టోబర్ 2న ప్రవేశపెట్టిన పథకం. 2017, మార్చి 13న ప్రవేశపెట్టిన 2017-18 తెలంగాణ బడ్జెట్ లో ఈ పథక ఆర్థిక సాయాన్ని రూ.51వేల నుండి రూ.75,116 లకు పెంచారు. 2018, మార్చి 19న రూ.1,00,116 కు పెంచారు.
తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు గారు అక్టోబరు 2, 2014 నుంచి ఈ పథకాన్ని అమలులోకి తీసుకొచ్చారు. 18ఏళ్లు వయోపరిమితి ఉన్న బీసీ, ఓబీసీ యువతులకు ఈ పథకం వర్తిస్తుంది. గ్రామాల్లో ఆదాయం రూ.లక్షన్నర, పట్టణాల్లో రూ.2 లక్షల ఆదాయం ఉన్న వారు ఈ పథకానికి అర్హులు.
తెలంగాణ ఈపాస్లో ధరఖాస్తు చేసుకోవాలి. పెళ్ళికి 10 రోజుల ముందు ఆర్థిక సహాయం అందేలా ప్రభుత్వం ఏర్పాట్లు చేసింది.
వివాహం జరిగిన తరువాత కళ్యాణలక్ష్మి పథకం కింద ఆర్థిక సాయం చేయాలనే నిబంధనను మార్చి, పెళ్ళి అవసరాలకోసం డబ్బును ముందే అందించాలన్న ఉద్దేశంతో దరఖాస్తు చేసిన కొద్ది రోజులలోనే ఆ దరఖాస్తు ఫారాలను పరిశీలించి, రూ.1,00,116 ఆర్థిక సాయం వధువు పేరుమీద ఉన్న బ్యాంకు ఖాతాలో జమచేస్తారు. జిల్లా కేంద్రంలోని సాంఘిక సంక్షేమశాఖ కార్యాలయంలో, లేదా దగ్గరలోని తహసీల్దార్ కార్యాలయంలో పూర్తి సమాచారం పొందవచ్చు.
యువ హృదయాలు
యువ హృదయాలు నాగశౌర్య, పల్లక్‌ లల్వాని జంటగా నటించిన చిత్రం 'అబ్బాయితో అమ్మాయి'. రమేష్‌ వర్మ దర్శకుడు. వందన అలేఖ్య జక్కం, కిరీటి పోతిని, శ్రీనివాస్‌ సమ్మెట నిర్మాతలు. ఇళయరాజా ఈ సినిమాకు స్వరాలు సమకూర్చాడు. ఆయనకిది 999వ చిత్రం. ఈ సినిమా డిసెంబరు 11, 2015వ తేదీన విడుదలయ్యింది.
విల్లా బ్రౌన్
విల్లా బేట్రిస్ బ్రౌన్ (1906 జనవరి 22 – జూలై 18, 1992) అమెరికాకు చెందిన పైలెట్, లాబిస్ట్ ఉపాధ్యాయురాలు, పౌర హక్కుల కార్యకర్త. అమెరికాలో పైలెట్ లైసెన్స్ పొందిన మొట్టమొదటి ఆఫ్రికా-అమెరికా జాతికి చెందిన మహిళ విల్లా బ్రౌన్. అంతే కాక యునైటెడ్ స్టేట్స్ కాంగ్రెస్ కు వెళ్ళిన మొదటి అఫ్రికా-అమెరికా మహిళ కూడా ఆమే.  యు.ఎస్ సివిల్ ఎయిర్ పెట్రోల్ కు అధికారి అయిన మొదటి ఆఫ్రికా-అమెరికన్ మహిళ కూడా విల్లా అవడం విశేషం. పైలెట్ లైసెన్స్, మెకానిక్ లైసెన్స్ రెండూ కలిగిన మొట్టమొదటి అమెరికన్ మహిళ విల్లా. సైన్యంలోనూ, విమానాల్లోనూ లింగ, జాతి సమానత్వాల కోసం జీవితాంతం పోరాడారు ఆమె. విల్లా న్యాయవాద వృత్తిలో ఉంటూ  జీవితమంతా ఈ వివక్షకు వ్యతిరేకంగా ఎన్నో కేసులు వాదించారు. యుఎస్ ఆర్మీ ఎయిర్ కార్ప్ ను అనుసంధించాలని ప్రభుత్వంతో లాబీ చేయడమే కాక, ఆఫ్రికన్ అమెరికన్స్ ను సివిలియన్ పైలెట్ ట్రైనింగ్ ప్రోగ్రామ్ (సిపిటిపి) లో చేరేందుకు అనుమతించాలని ఆమె కోరారు. కార్నెలియస్ కాఫీ స్కూల్ ఆఫ్ ఏరోనాటిక్స్ ను కార్నెలియస్ కాఫీతో కలసి స్థాపించారు ఆమె. ఈ సంస్థ అమెరికాలోని మొట్టమొదటి ప్రైవేట్ ఫ్లైట్ ట్రైనింగ్ అకాడమీ. ఈ సంస్థకు ఆఫ్రికన్ అమెరికన్స్ యజమానులు, వారే దాన్ని నడిపిస్తారు కూడా. ఈ సంస్థ ద్వారా ఆమె కొన్ని వందల మంది పైలెట్లకు ట్రైనింగ్ ఇచ్చారు. ఈ సంస్థలో టైన్ అయిన కొంతమంది పైలెట్లు రెండో ప్రపంచ యుద్ధంలో పాల్గొన్నారు. ప్రఖ్యాతులైన ఈ ఆఫ్రికన్ అమెరికన్ జాతి పైలెట్లను సుకేగీ ఎయిర్ మెన్ గా పిలుస్తారు.
జె.ఆర్.ఆర్.టోల్కీన్
జాన్ రొనాల్డ్ రూయెల్ టోల్కీన్ CBE FRSL (; 3 జనవరి 1892 – సెప్టెంబర్ 2 1973), ప్రముఖంగా జె. ఆర్. ఆర్. టోల్కీన్ గా ప్రఖ్యాతుడైన, ఆంగ్ల రచయిత, కవి, భాషా చరిత్ర అధ్యయనకారుడు, విశ్వవిద్యాలయ ఆచార్యుడు. ఆయన అతి ఎక్కువ ఫాంటసీ కలిగిన "ది హాబిట్", "ది లార్డ్ ఆఫ్ ది రింగ్స్", ది సిల్మరిలియన్ వంటి క్లాసిక్ రచనలు చేసిన రచయితగా ప్రఖ్యాతుడు.
1925 నుంచి 1945 వరకూ రాలిన్సన్, బాస్వర్త్ ప్రొఫెసర్ ఆఫ్ ఆంగ్లో-సాక్సన్ గానూ, పెంబ్రోక్ కళాశాల, ఆక్స్ ఫర్డ్ ఫెలోగానూ వ్యవహరించారు. 1945 నుంచి 1959 వరకూ మెర్తాన్ ప్రొఫెసర్ ఆఫ్ ఇంగ్లీష్ అండ్ లిటరేచర్ గా, ఆక్స్ ఫర్డ్ మెర్తాన్ కళాశాల ఫెలోగానూ వ్యవహరించారు. ఆయన ఒకప్పుడు రచయిత సి. ఎస్. లూయిస్ కు అత్యంత సన్నిహిత మిత్రుడు, వారిద్దరూ సాహిత్య చర్చల సమూహమైన ఇంక్లింగ్స్ లో సభ్యులుగా ఉండేవారు. 28 మార్చి 1972న ఎలిజబెత్ II టోల్కీన్ ను కమాండర్ ఆఫ్ ద ఆర్డర్ ఆఫ్ ది బ్రిటీష్ ఎంపైర్ గా నియమించారు.
టోల్కీన్ మరణం తర్వాత, ఆయన కుమారుడు క్రిస్టఫర్, తన తండ్రి రాసుకున్న విస్తృతమైన నోట్సులు, ప్రచురణకు నోచుకోని రాతప్రతులు పరిష్కరించి వరుసగా చాలా రచనలు ప్రచురించారు. వాటిలో "సిల్మరిలియన్" వంటి ప్రఖ్యాత రచన కూడా ఒకటి. ద హాబిట్, ద లార్డ్ ఆఫ్ ద రింగ్స్ వంటివాటితో దీన్ని కలపగా కథలు, కవితలు, కల్పనాత్మక చరిత్రలు, కొత్తగా కనిపెట్టిన భాషలు, సాహిత్య వ్యాసాల వంటివాటిలో వేరే ఆర్డా, మిడిల్ ఎర్త్ వంటి ప్రాంతాలు కలిగిన కల్పనాత్మక ప్రపంచాన్ని కలిగివుంది. 1951 నుంచి 1955 వరకూ టోల్కీన్ లెజెండరీయమ్ అన్న పదాన్ని ఆయన తన ఈ రచనల్లో ప్రధాన భాగాన్ని గుర్తించేందుకు వ్యవహరించారు.
టోల్కీన్ కు పూర్వం పలువురు రచయితలు ఫాంటసీ రచనలు రాసి ప్రచురించినా, ద హాబిట్, ద లార్డ్ ఆఫ్ ద రింగ్స్ రచనల విజయం ఈ సాహిత్య విభాగం నేరుగా నూతనోత్సాహం పొందడానికి కారణమైంది. తద్వారా టోల్కీన్ ను ఆధునిక ఫాంటసీ సాహిత్య పితామహునిగానూ—లేక, మరింత స్పష్టంగా హై ఫాంటసీ పితామహుడిగానూ పరిగణిస్తున్నారు. 2008లో, "ద టైమ్స్" "1945 తర్వాత నుంచి 50 అతిగొప్ప బ్రిటీష్ రచయితలు" అన్న లిస్టులో 6వ వారిగా ప్రకటించింది. "ఫోర్బ్స్" 2009లో మరణించిన సెలబ్రెటీల్లో అతి-ఎక్కువ సంపాదిస్తున్నవారిలో 5వ వారిగా ర్యాంకునిచ్చింది.
ఓబ్ నది
ఓబ్ నది (Ob River - ఓబ్ రివర్) అనేది పశ్చిమ సైబీరియా, రష్యాలోని ఒక ప్రధాన నది, మరియు ప్రపంచంలో ఏడో అతి పొడవైన నది. ఇది బియా నది మరియు కటూన్ నదుల సంగమం వద్ద రూపొందింది, ఇది అల్తాయ్ పర్వతాలలో దీనియొక్క మూలాలను కలిగివున్నది. ఇది ఆర్కిటిక్ మహాసముద్రంలోకి ప్రవహించే మూడు గొప్ప సైబీరియన్ నదులలో అత్యంతపశ్చిమమున ఉన్న నది (ఇతర రెండు నదులు యెనిసెయి నది మరియు లెనా నది).
బేర్ బ్రాండ్
బేర్ బ్రాండ్ () ఒక బ్రాండ్ పొడి పాలు మరియు క్రిమిరహితం పాల స్వాస్థ్యముగా ఆఫ్ Nestlé. ఆగ్నేయ ఆసియా అంతా అమ్ముడవుతోంది.
తెలంగాణ భాషా దినోత్సవం
తెలంగాణ భాషా దినోత్సవం తెలంగాణలో ప్రతి సంవత్సరం సెప్టెంబరు 9 న తెలంగాణ రాష్ట్ర భాషా సాంస్కృతిక శాఖ ఆధ్వర్యంలో జరుపబడుతున్న దినోత్సవం. తెలంగాణ ప్రఖ్యాత రచయిత కాళోజి నారాయణరావు 100వ జయంతి సందర్భంగా.. కాళోజి పుట్టినరోజైన సెప్టెంబరు 9 ని తెలంగాణ భాషా దినోత్సవంగా తెలంగాణ ప్రభుత్వం ప్రకటించింది.
కాళోజి జయంతి రోజున తెలంగాణ రాష్ట్ర రాజధాని హైదరాబాద్ తోపాటు జిల్లా కేంద్రాల్లో రాష్ట్రవ్యాప్తంగా భాషా చైతన్య కార్యక్రమాలు నిర్వహిస్తారు. ఇందులో భాగంగా పాఠశాల విద్యార్థులకు తెలంగాణ భాషపై చర్చాగోష్ఠులు, వ్యాసరచన, ఉపన్యాస, కవితా పోటీలు నిర్వహిస్తారు. తెలంగాణలో భాషా, సాహిత్యరంగంలో విశేషకృషి చేసిన వారికి కాళోజీ స్మారక పురస్కారాన్ని ప్రదానం చేస్తారు.
శతమానం భవతి
శతమానంభవతి సతీష్ వేగేశ్న దర్శకత్వంలో 2016 లో విడుదలైన తెలుగు సినిమా. ఇందులో శర్వానంద్, అనుపమ పరమేశ్వరన్, ప్రకాష్ రాజ్, జయసుధ ప్రధాన పాత్రలు పోషించారు.
అంద‌మైన 'ఆత్రేయ‌పురం ' అనే ప‌ల్లెటూరులోని రాజుగారు(ప్రకాష్ రాజ్), జాన‌క‌మ్మ‌(జయసుధ) మ‌న‌వ‌డు రాజు(శర్వానంద్)తో క‌లిసి నివ‌సిస్తూ ఉంటారు. రాజుగారి ఇద్ద‌రి కొడుకులు, ఒక కూతురు అమెరికాలో ఉంటారు. ఎప్పుడో కానీ త‌మ‌ను చూడ‌టానికి రాని పిల్ల‌ల‌కోసం రాజుగారు బాధ ప‌డుతూ ఉంటారు. ఓ ప‌థ‌కం వేసి త‌న పిల్ల‌ల‌ను సంక్రాంతికి వ‌చ్చేలా చేస్తారు రాజుగారు. ఇంటికి వ‌చ్చిన కొడుకులు, కూతుళ్ళ‌తో స‌ర‌దాగా సంక్రాంతి సంబ‌రాలు జ‌రుపుకుంటూ ఉంటారు. ఈ క్ర‌మంలో రాజుగారి మ‌న‌వ‌రాలు నిత్యా(అనుప‌మ ప‌ర‌మేశ్వ‌ర‌న్‌), రాజుతో ప్రేమ‌లో ప‌డుతుంది. ఈలోపు రాజుగారి వేసిన ప‌థకం జాన‌క‌మ్మ‌కు తెలియ‌డంలో కుటుంబంలో విబేదాలు వ‌స్తాయి. అస‌లు రాజుగారు వేసిన ప‌థకం ఏమిటి? అనే విష‌యం మిగిలిన కథలో భాగం.
కరుణ్ నాయర్
కరుణ్ కళాధరన్ నాయర్ (జననం 6 డిసెంబరు 1991) కర్ణాటక, భారత్ జట్లకు ఆడే భారతీయ క్రికెటర్. ఆయన కుడిచేతి వాటం బ్యాట్స్ మన్, ఆఫ్ బ్రేక్ బౌలర్. ఇండియన్ ప్రీమియర్ క్రికెట్ 2013లో రాయల్ ఛాలెంజర్స్ బెంగళూర్ జట్టులో ఆయన ఒక సభ్యుడు. 2014లో ఐపీఎల్ వేలంలో రాజస్థాన్ రాయల్స్ జట్టుకు సంతకం చేశాడు. 2016 ఐపీఎల్ వేలంలో ఢిల్లీ డేర్ డెవిల్స్ లో చేరాడు. 2016లో టెస్ట్ క్రికెట్లో ఆడడం ప్రారంభించాడు.
ఇంగ్లాండ్ పై కరణ్ నాయర్ తన రెండవ టెస్టులోనే అజేయమైన 303 పరుగులు తీసి తన తొలి సెంచరీని ట్రిపుల్ సెంచరీగా మలచిన మూడవ ఆటగాడిగా అంతర్జాతీయ క్రికెట్లో చరిత్ర సృష్టించారు.
కరుణ్ నాయర్ తొలి సీజన్ అయిన 2013-14లో ఆయన ఆడిన కర్ణాటక జట్టు రంజీ ట్రోఫీని కైవసం చేసుకుంది. చివరి లీగ్ మ్యాచ్, తొలి రెండు ప్లే ఆఫ్ మ్యాచ్ లలో నాయర్ మూడు వరుస సెంచరీలు కొట్టారు.
నాయర్ అంతర్జాతీయ వన్డేల్లో జింబాబ్వే జట్టుపై హరారే స్పోర్ట్స్ క్లబ్లో 11 జూన్ 2016న జరిగిన మ్యాచ్ లో ఆడడంతో అడుగుపెట్టారు. 26 నవంబరు 2016న మొహాలీలో ఇంగ్లాండ్ పై తొలి టెస్ట్ మ్యాచ్ ఆడారు. ఎమ్. ఎ. చిదంబరం స్టేడియంలో సీరీస్ చివరి టెస్టులో తన తొలి టెస్ట్ సెంచరీని 303 పరుగులతో అజేయంగా నిలిచి సాధించారు.
అన్నా సారా కుగ్లర్
డాక్టర్.అన్నా సారా కుగ్లర్ (1856 ఏప్రిల్ 19 – 1930 జూలై 26), ఇవాంజిలికల్ లూథరన్ జనరల్ స్యోనడ్ ఆఫ్ ది యునైటెడ్ స్టేట్స్ ఆఫ్ నార్త్ అమెరికాకు చెందిన మొట్టమొదటి వైద్య మిషనరీ. 47 సంవత్సరాల పాటు ఆమె భారతదేశంలో వైద్య సేవలందించారు. ఆంధ్రప్రదేశ్లోని గుంటూరులో ఆసుపత్రి నిర్మించారు అన్నా సారా. తరువాత ఆ  ఆసుపత్రికి ఆమె పేరే పెట్టారు.
ఏప్రిల్ 19, 1856న చార్లెస్ కుగ్లర్, హారిట్ ఎస్.షేఫ్ లకు పెన్సిల్వనియా లోని  మాంట్గొమెరీ దేశంలో ఉన్న అర్డ్మోర్ లో జన్మించారు అన్నా సారా. బ్రిన్ మావర్ లోని ఒక ప్రైవేట్ పాఠశాలలో ప్రాథమిక విద్యాభ్యాసం చేసిన ఆమె, ఫిలడెల్ఫియాలోని ఫ్రెండ్స్ సెంట్రల్ హైస్కూల్ లో తరువాతి చదువు కొనసాగించారు. 1879లో ఉమెన్స్ మెడికల్ కాలేజ్ ఆఫ్ పెన్సిల్వనియా నుండి డిగ్రీ పట్టా పొందారు అన్నా. నోర్రిస్టన్ స్టేట్ ఆసుపత్రిలో స్తీ విభాగంలో రెండేళ్ళ పాటు ఇన్టెర్న్ గా పనిచేశారు ఆమె.
అండమాన్ సముద్రం
అండమాన్ సముద్రం (Andaman Sea - అండమాన్ సీ) అనేది బంగాళా ఖాతమునకు ఆగ్నేయమున, మయన్మార్ (బర్మా) కు దక్షిణమున, థాయిలాండ్‌కు పశ్చిమమున, మలాయ్ ద్వీపకల్పమునకు వాయవ్యమున, సుమత్రా ద్వీపమునకు ఉత్తరమున మరియు అండమాన్ దీవులకు తూర్పున ఉన్న ఒక సముద్రం. అండమాన్ దీవుల నుండి దీనికి ఈ పేరు వచ్చింది. ఇది హిందూ మహాసముద్రంలోని భాగం.
నక్షత్రం (సినిమా)
నక్షత్రం 2017 ఆగస్టు 4న విడుదదలైన తెలుగు చిత్రం.
రామారావు (సందీప్ కిషన్) తండ్రి, తాత పోలీసులు. దాంతో ఎస్ ఐ కావాల‌న్న‌ది రామారావు, అత‌ని త‌ల్లి (తుల‌సి) క‌ల‌. రామారావు మావ‌య్య (శివాజీరాజా) కూడా పోలీసే. అత‌ని కూతురు (రెజీనా) సినిమాల్లో నృత్యకారిణి. యాంక‌ర్‌గానూ చేస్తుంటుంది. రామారావు ఎస్ ఐ అయితే పెళ్లి చేసుకోవాల‌ని నిర్ణ‌యించుకుంటుంది. స్వ‌త‌హాగా పోలీసుల‌ను ఇష్ట‌ప‌డే రామారావు ఓ రోజు క‌మిష‌న‌ర్ కొడుకు రాహుల్‌(త‌నీష్‌) పోలీసుల‌ను అవ‌మానించాడ‌ని గొడ‌వ‌కు దిగుతాడు. ఇద్ద‌రూ క‌ల‌బ‌డ‌తారు. ఆ ద్వేషం క‌మిష‌న‌ర్ కుమారుడు రాహుల్ మ‌న‌సులో ఉంటుంది. రామారావు మీద ప‌గ తీర్చుకోవ‌డం కోసం అత‌ని చివ‌రి అవకాశం అయిన ఎస్ ఐ దేహదారుఢ్య పరీక్షకు వెళ్ల‌నీయ‌కుండా అడ్డుప‌డ‌తాడు. అయినా చివ‌రికి రామారావు ఎస్ ఐ అవుతాడు. ఈ క‌థ‌లో మ‌ధ్య‌లో అలెగ్జాండ‌ర్ (సాయి ధరమ్ తేజ్), అత‌ని ప్రేయ‌సి (ప్రగ్యా జైస్వాల్) కూడా ఉంటారు. వారిద్ద‌రు ఎవ‌రు? వారికీ రామారావుకు సంబంధం ఏంటి? క‌మిష‌న‌ర్ (ప్రకాష్ రాజ్), హోమ్ మినిస్ట‌ర్ (జె. డి. చక్రవర్తి) మంచివారా? చెడ్డ‌వారా? అలెగ్జాండ‌ర్‌, అత‌ని ప్రేయ‌సి ఏమ‌య్యారు? ముక్తార్ భాయ్ ఎవ‌రు? వంటివ‌న్నీ సినిమా కథలో భాగంగా సాగుతాయి.
నక్షత్రం సినిమా
అమ్మాజీ (సినిమా నటి)
అమ్మాజీ పాతతరం సినిమా నటి. ఈమె దైవబలం చిత్రం వరకు అమ్మాజీగా ఆ తర్వాత జయశ్రీ అనే పేరుతో చెలామణీ అయ్యింది. ఈమె కూతురు జయచిత్ర కూడా ప్రముఖనటి.
ఈమె నటించిన సినిమాలు:
దివ్యాంకా త్రిపాఠి
దివ్యాంకా త్రిపాఠి దహియా (జననం 14 డిసెంబరు 1984), ప్రముఖ భారతీయ నటి. ఈమె ఎక్కువగా హిందీ సీరియల్స్ లో పని నటిస్తున్నారు. తన నటనతో హిందీ సీరియల్ రంగంలో గొప్ప పేరు సంపాదించుకున్నారు ఆమె. జీ టీవిలో ప్రసారమైన బనూ మై తేరీ దుల్హన్ ధారావాహికలో ఆమె చేసిన ద్విపాత్రాభినయంతో ప్రఖ్యాతి చెందారు దివ్యాంకా. ఈ సీరియల్ లోని ఆమె నటనకు భారతీయ టెలివిజన్ అకాడమీ ఉత్తమ నటి పురస్కారం అందుకున్నారు. ప్రస్తుతం స్టార్ ప్లస్ లో ప్రసారమవుతున్న యే హై మొహొబ్బతే సీరియల్ లో ఆమె నటించిన డాక్టర్. ఇషితా రమన్ భల్లా పాత్రకు ఇండియన్ టెలీ ఉత్తమ కథానాయిక పురస్కారం పొందారు దివ్యాంకా.
మధ్యప్రదేశ్లోని భోపాల్లో 14 డిసెంబర్ 1984న జన్మించారు  దివ్యాంకా. భోపాల్ లోని నూతన్ కళాశాలలో చదువుకున్నారు ఆమె. ఉత్తరకాశీలోని నెహ్రూ ఇన్స్టిట్యూట్ ఆఫ్ మౌంటేయినీరింగ్ లో పర్వతారోహణ కోర్సు పూర్తి చేశారు దివ్యాంకా. భోపాల్ రైఫిల్ అకాడమీ నుంచి రైఫిల్ షూటింగ్ కోర్సు కూడా చేశారు ఆమె. రైఫిల్ షూటింగ్ లో దివ్యాంకా ఎన్నో  బంగారు పతకాలు గెలుచుకున్నారు.
భోపాల్ లో ఆకాశవాణిలో నటిగా కెరీర్ ను ప్రారంభించారు దివ్యాంకా. 2003లో జరిగిన ప్యాంటీన్ జీ టీన్ క్వీన్ పోటీల్లో మిస్ బ్యూటిఫుల్ స్కిన్ టైటిల్ గెలిచారు దివ్యాంకా. 2004లో ఇండియాస్ బెస్ట్ సినీస్టార్స్ కీ ఖోజ్ పోటీల్లో పాల్గొన్న ఆమె భోపాల్ జోన్ కు విజేతగా నిలిచారు. 2005లో మిస్ భోపాల్ టైటిల్ గెలుచుకున్నారు దివ్యాంకా.
మిషన్ భగీరథ
మిషన్ భగీరథ తెలంగాణ ప్రభుత్వం చేపట్టిన కార్యక్రమం. తెలంగాణ రాష్ట్రంలోని ప్రతి ఇంటికీ రక్షిత మంచినీటిని అందించాలనే ఉద్దేశంతో తెలంగాణ ప్రభుత్వం మిషన్ భగీరథ ను ప్రారంభించింది.
మిషన్ భగీరథ పైలాన్‌ను ప్రధాని నరేంద్ర మోడీ 2016, ఆగస్టు 7 ఆదివారం రోజున మధ్యాహ్నం 3 గంటలకు గజ్వేల్ శాసనసభ నియోజకవర్గం లోని కోమటిబండలో ఆవిష్కరించారు. దీంతో దేశంలోనే ఇంటింటికీ నల్లా సౌకర్యం పొందిన తొలి నియోజకవర్గంగా గజ్వేల్ చరిత్ర సృష్టించింది.
ఈ పథకం ద్వారా సుమారు రూ .42,000 కోట్ల రూపాయలతో కృష్ణ, గోదావరి నదులతోపాటు ఇతర జలాశయాలను కలిపి, 1.30 లక్షల కిలోమీటర్లు పైపులైన్ల మార్గం రాష్ట్రంలోని 24,000 గ్రామాలు మరియు 65 పట్టణాల్లోని ప్రతి ఇంటికీ తాగునీరు అందించబోతున్నారు.మిషన్ భగీరథ పనులు నాణ్యంగా సాగట్లేదని, సరైన సమయానికి పూర్తి కాలేదని పలు విమర్శలు ఎదురయ్యాయి. ప్రత్యేకించి మిషన్ భగీరథ విషయమై టీఆర్‌ఎస్ చేసిన వాగ్దానాలు నెరవేరలేదన్నది 2018 ఎన్నికల్లో ప్రతిపక్షాలకు ఒక ముఖ్యమైన ప్రచారాస్త్రం అయింది.
మహ్మద్ ఇక్బాల్ అలహాబాద్ ప్రసంగం
అలహాబాద్ ప్రసంగం () అన్నది పాకిస్తానీ పండితుడు, పాకిస్తాన్ చరిత్రలో సుప్రసిద్ధుడు అయిన మహమ్మద్ ఇక్బాల్ చేసిన చారిత్రక ప్రాధాన్యత కలిగిన ప్రసంగం.బ్రిటీష్ ఇండియాలోని అలహాబాద్ నగరంలో జరిగిన ఆలిండియా ముస్లిం లీగ్ 25వ వార్షిక సమావేశాల్లో 29 డిసెంబర్ 1930న ఈ ప్రసంగం చేశారు.
ఈ ప్రసంగంలో ఇక్బాల్ వాయువ్య భారతదేశంలోని ముస్లిం సంఖ్యాధిక్య ప్రావిన్సులను స్వతంత్ర రాజ్యంగా ఏర్పరచాలన్న ప్రతిపాదన చేశారు. తద్వారా భారత ఉపఖండంలోని ముస్లింలు వేరే జాతి అని, వారికి మిగతా ప్రాంతాలు, మతాల నుంచి రాజకీయ స్వాతంత్రం ఇవ్వాలని వాదించే ద్విజాతి సిద్ధాంతాన్ని ప్రతిపాదించిన తొలి రాజకీయ నాయకునిగా నిలిచారు.
ఇక్బాల్ భారత ఉపఖండంలోని ముస్లింలను ఒక జాతిగా నిర్వచించి, వారిని ఒక జాతిగా అంగీకరిస్తూ, ముస్లిం సంఖ్యాధిక్య ప్రాంతాలకు హిందూ సంఖ్యాధిక్య ప్రాంతాలతో సమానమైన అధికారాలను ఇస్తూ సమాఖ్య ఏర్పరచకపోతే భారతదేశంలో శాంతి సాధ్యం కాదని సూచించారు. ముస్లింలు, హిందువులు తమ తమ సాంస్కృతిక విలువలను సుసంపన్నం చేసుకుంటూ, అభివృద్ధి చెందగల ఏకైక మార్గం అదేనని ప్రకటించారు. తన ప్రసంగంలో భాగంగా, క్రైస్తవానికి భిన్నంగా ఇస్లాం పౌర జీవనంలో ప్రాధాన్యత కలిగిన న్యాయ విధానాలను, సామాజిక క్రమం నుంచి విడదీయరాని తన మత సిద్ధాంతాలను తీసుకుని మరీ వచ్చింది: "కనుక ఇస్లామిక్ సంఘీభావం అన్న మత సిద్ధాంతాన్ని ధిక్కరించేదిగా ఉన్న జాతీయ పాలసీల నిర్మాణం, ఒక ముస్లిం ఊహించడానికి కూడా సాధ్యం కానిది."
ఇక్బాల్ ముస్లిం సమాజాల రాజకీయ ఐక్యత మాత్రమే ప్రబోధించడం కాకుండా ఇస్లామిక్ సిద్ధాంతాలకు అనుగుణంగా లేని విస్తృత సమాజంలోకి ముస్లిం ప్రజలను మిళితం చేయడానికి అయిష్టతను కూడా నొక్కిచెప్పారు. ఏదేమైనా ఆయన లౌకికత, జాతీయతలను నిరాకరించినా తను ఆశించే ఆదర్శ ఇస్లామిక్ రాజ్యం మత ప్రధాన రాజ్యంగా ఉండాలనేమీ స్పష్టంగా వివరించడం, ప్రత్యేకార్థం చెప్పడం చేయలేదు. ఇక్బాల్ జీవితంలోని తర్వాతి భాగం అంతా రాజకీయ కార్యకలాపాల్లో గడిచింది. ముస్లిం లీగ్ కు రాజకీయ, ఆర్థిక మద్దతు కూడగట్టేందుకు ఐరోపా, పశ్చిమాసియా ప్రాంతాల్లో ప్రయాణించారు, తన ఆలోచనలు తిరిగి 1932 ప్రసంగంలోనూ, మూడవ రౌండ్ టేబుల్ సమావేశంలోనూ మాట్లాడారు, ముస్లిం ప్రావిన్సులకు తగినంత స్వయం ప్రతిపత్తి లేకుండా అధికార బదిలీని అంగీకరించబోమంటూ కాంగ్రెస్ ని వ్యతిరేకించారు.
వోల్గా నది
వోల్గా నది (Volga River - వోల్గా రివర్) అనేది ఐరోపాలో అతి పెద్ద నది. ఇది నీటిని సముద్రంలోకి తీసుకువెళ్ళుటలోను మరియు పరీవాహక విషయములలో కూడా యూరప్లో అతి పెద్ద నది. ఈ నది మధ్య రష్యా గుండా కాస్పియన్ సముద్రములోకి ప్రవహిస్తోంది, మరియు విస్తృతంగా రష్యా జాతీయ నదిగాను పరిగణించబడుతుంది.
వంగవీటి
వంగవీటి 2016 తెలుగు సినిమా. దీనికి ప్రముఖ దర్శకుడు రామ్ గోపాల్ వర్మ దర్శకత్వం వహించాడు. . ఈ సినిమా డిసెంబరు 23న విడుదలైనది. విజయవాడలో ప్రముఖ రాజకీయనాయకుడు వంగవీటి మోహనరంగా మరియు ఆయన సోదరుడు వంగవీటి రాధామోహన్ జీవిత చరిత్ర ఆధారంగా ఈ చిత్రం నిర్మితమైనది.
చ‌ల‌సాని వెంక‌ట‌ర‌త్నం విప్ల‌వ పార్టీకి చెందిన నాయ‌కుడు. విజయవాడలో పేరు మోసిన రౌడీ. త‌న వ‌ద్ద‌కు వ‌చ్చిన వారికి త‌న‌కు వీలైనంత స‌హాయం చేస్తుంటాడు. త‌న మాట విన‌నివారికి త‌న క‌త్తితో బ‌దులిచ్చే వ్య‌క్తి. అలాంటి వెంక‌ట‌ర‌త్నం పేరు చెబితే అంద‌రూ భ‌య‌పడుతుంటారు. కానీ ఒక్క వ్య‌క్తి. అత‌నే రాధా. అంద‌రూ అత‌న్ని బ‌స్టాండ్ రాధా అని పిలుస్తుంటారు. రాదా గురించి తెలుసుకుని తన బృందంలో చేర్చుకుంటాడు వెంక‌ట‌ర‌త్నం. అయితే రాధా ప‌లుకుబ‌డి పెరిగిపోతుండ‌టంతో చెప్పుడు మాట‌లు విని రాధాను అవ‌మానిస్తాడు. దాంతో రాధా అత‌ని మ‌నుషులు వెంక‌ట‌ర‌త్నంను చంపేస్తారు. రాధా పెద్ద రౌడీగా పేరు తెచ్చుకుంటాడు. నగరంలో అత‌ని పేరు ప్రాబ‌ల్యంలోకి వ‌స్తున్న‌ప్పుడు దేవినేని గాంధీ, నెహ్రు, ముర‌ళి అనే కళాశాల విద్యార్థులు రాధా వ‌ద్ద‌కు చేరుతారు. రాధా పేరు నగరంలో ప్ర‌బ‌ల‌మైపోతున్న స‌మ‌యంలో ఓ సెటిల్‌మెంట్ గొడ‌వ‌లో రాధాను కొంద‌రు చంపేస్తారు. దాంతో వంగ‌వీటి మోహ‌న‌రంగా ప్రవేశం ఆరంభమౌతుంది. రాధాపై అభిమానంతో దేవినేని సోదరులు కూడా మోహ‌న్‌రంగాకే మద్దతు ఇస్తారు. అయితే చెప్పుడు మాట‌లు విన‌డం, చిన్న చిన్న స‌మ‌స్య‌లు పెరిగి పెద్ద‌ద‌వ‌డంతో వంగ‌వీటి మోహ‌న‌రంగాకు, దేవినేని బ్ర‌ద‌ర్స్‌కు మ‌ధ్య గొడ‌వ జ‌రుగుతుంది. త‌మ‌కు వ్య‌తిరేకంగా గాంధీ స్టూడెంట్ యూనియ‌న్‌ను రెచ్చ‌గొడుతున్నాడ‌ని తెలుసుకున్న మోహ‌న‌రంగా అత‌న్ని హెచ్చరించినా విన‌క‌పోవ‌డంతో, గాంధీని త‌న మ‌నుషుల‌తో చంపించేస్తాడు రంగా. దాంతో దేవినేని కుటుంబానికి, వంగ‌వీటి కుటుంబానికి దూరం పెరిగిపోతుంది. దేవినేని ముర‌ళి త‌న అన్న‌ను చంపిన వారిని చంపేస్తుంటాడు. మోహ‌న‌రంగా హెచ్చరికను పట్టించుకోకుండా అత‌న్ని కూడా చంపేస్తాని అన‌డంతో మోహ‌న‌రంగ, దేవినేని ముర‌ళిని కూడా చంపేస్తాడు. అప్ప‌టికే దేవినేని నెహ్రు రాజ‌కీయాల్లో ఉండ‌టం, వంగ‌వీటి పార్టీ అధికారంలో లేక‌పోవ‌డంతో అద‌ను చూసి వంగ‌వీటి మోహ‌న‌రంగ‌ను చంపేస్తారు అస‌లు ఇంత‌కు మోహ‌న‌రంగ‌ను చంపిందెవ‌రు? అంత‌కు ముందు విజ‌య‌వాడ‌లో జ‌రిగిన ప‌రిస్థితులేంటి? అనే విష‌యాలు మిగిలిన కథలో భాగం.
పిట్టగోడ
పిట్టగోడ 2016 డిసెంబరు 24న విడుదలైన తెలుగు చిత్రం. ఈ చిత్రం ద్వారా అనుదీప్ దర్శకుడిగా పరిచయం అవుతున్నాడు..సురేష్ ప్రొడక్షన్స్ ఈ చిత్రానికి సహ నిర్మాణ సంస్థ గా వ్యవహరిస్తున్నది.
నలుగురు కుర్రాళ్లు తమ ఊరిలోని పిట్టగోడ మీద కాలక్షేపం చేసేస్తూ ఉంటారు. సరిగ్గా చదవక, పరీక్షలు పాస్‌ అవడం లేదని తండ్రుల చేత చీవాట్లు తింటుంటారు. ఏదో ఒక పనికొచ్చే పని చేసి పేపర్లో పడాలని అనుకుని ఒక క్రికెట్‌ టోర్నీ నిర్వహిద్దామని అనుకుంటారు. ఆ క్రమంలో వారు ఇబ్బందుల్లో పడతారు. డబ్బులు వసూలు చేసి పోటీలు నిర్వహించలేకపోవడంతో వారిపై మోసం చేసిన నేరము కూడా నమోదవుతుంది. ఇదిలావుంటే తమ ఊరికి కొత్తగా వచ్చిన దివ్యతో (పునర్నవి) ప్రేమలో పడతాడు ఈ గుంపులోని ముఖ్యుడు అయిన టిప్పు (విశ్వదేవ్‌). ఆమె కారణంగా అతని జీవితం ఎన్ని మలుపులు తిరుగుతుంది? చివరకు ఆ గోడ మీది నలుగురి జీవితాలు ఏమవుతాయి? అన్నదే మిగిలిన కథ.
టీఎస్ ఐపాస్‌
టీఎస్ ఐపాస్‌ (తెలంగాణ రాష్ట్ర నూతన పారిశ్రామిక విధానం)ను తెలంగాణ ప్రభుత్వం ప్రతిష్ఠాత్మకంగా రూపొందించింది. ప్రపంచవ్యాప్తంగా పెట్టుబడులు ఆకర్షించే ఉద్దేశ్యంతో తెలంగాణ ప్రభుత్వం దీనిని ప్రవేశపెట్టింది.
తెలంగాణ పారిశ్రామిక విధానం-2015 (టీఎస్ ఐపాస్) ను 2015, జూన్ 12న హైదరాబాద్ లోని ఇంటర్నేషనల్ కన్వెన్షన్ సెంటర్‌లో తెలంగాణ రాష్ట్ర ముఖ్యమంత్రి కల్వకుంట్ల చంద్రశేఖరరావు ఆవిష్కరించారు. వివిధ దేశాల రాయబారులు, పారిశ్రామిక దిగ్గజాలు, ప్రముఖులు హాజరైన సదస్సులో మేక్ ఇన్ తెలంగాణ పేరిట రూపొందించిన ప్రత్యేక లోగో, ఇన్ఫోసిస్ సహకారంతో అభివృద్ధి చేసిన టీఎస్ ఐపాస్ వెబ్‌సైట్‌ తోపాటు సోలార్ పవర్ పాలసీని కూడా ఆవిష్కరించారు.
ఈ కార్య‌క్ర‌మానికి 2,500 మంది పారిశ్రామిక వేత్త‌లు, టాప్ 250 కంపెనీల ప్ర‌తినిధులు మరియు అమెరికా, బ్రిటన్, టర్కీ, మలేషియాకు చెందిన రాయబారులు, బ్యాకర్లు, బీహెచ్‌ఈఎల్, మిథాని, బీడీఎల్, ఆర్థిక సంస్థల ప్రతినిధులు హాజ‌ర‌య్యారు. ఈ కార్య‌క్ర‌మంలో ఏవీ ప్ర‌జెంటేష‌న్ ద్వారా హైద‌రాబాద్ న‌గ‌ర ప్ర‌త్యేక‌త‌లు, మేక్ ఇన్ తెలంగాణ వంటి త‌దిత‌ర అంశాల‌ను వ‌చ్చిన అతిధుల‌కు వివ‌రించారు.
తెలంగాణ ప్రభుత్వం తీసుకువచ్చిన నూతన పారిశ్రామిక విధానంతో పరిశ్రమలకు వందశాతం కరప్షన్‌ ఫ్రీతో అనుమతులు ఇస్తారు. దీనికోసం టీఎస్ ఐపాస్ రూపకల్పనలో పారిశ్రామికవేత్తలకు ప్రభుత్వం 1.60 లక్షల ఎకరాల భూమిని సిద్ధం చేసి, పరిశ్రమలకు భూమి, నీరు, విద్యుత్‌ను ప్రభుత్వమే సమకూర్చుతుంది. పరిశ్రమల ఏర్పాటుకు ఆన్‌ లైన్‌ లోనే దరఖాస్తులు స్వీకరించి, సీఎం కార్యాలయంలో ఏర్పాటుచేసిన ఛేజింగ్‌ సెల్ ద్వారా పరిశ్రమలకు అనుమతులపై మానిటరింగ్ నిర్వహించి, అనుమతుల కోసం కాలయాపన లేకుండా ప్లగ్ అండ్ ప్లే పద్ధతిన పారిశ్రామిక వాడల ఏర్పాటుచేసి, అయా పరిశ్రమల ఏర్పాటుకు అనుమతినిస్తారు.టీఎస్ ఐపాస్‌ ప్రారంభించిన 15 నెలల కాలంలో రాష్ర్టానికి 44,539 కోట్ల పెట్టుబడులు వచ్చాయి. దేశంలోనే ప్రత్యేకతను సంతరించుకున్న ఈ విధానం కింద ఎనిమిది విడతల్లో 2533 పరిశ్రమలకు ప్రభుత్వం అనుమతులనిచ్చింది. ఈ పరిశ్రమ 1.60 లక్షల మందికి ఉపాధి లభించనుంది.
నీతా మెహతా
నీతా మెహతా ప్రముఖ భారతీయ సెలబ్రిటీ షెఫ్, రచయిత్రి, రెస్టారెంట్ యజమానురాలు, మీడియా పర్సనాలిటీ. ఆమె రాసిన వంటకాల పుస్తకాలు చాలా ప్రసిద్ధి చెందాయి. ఆమె కుకింగ్ క్లాసెస్ కూడా చాలా ప్రఖ్యాతం. టీవీ చానెళ్ళలో వచ్చే వంటపోటీలకు ఆమె న్యాయనిర్ణేతగా కూడా వ్యవహరించారు.
దాదాపు 400 వంటకాల పుస్తకాలు రాశారు నీతా. ప్రపంచవ్యాప్తంగా ఈ పుస్తకాలు 6 మిలియన్ కాపీలు అమ్ముడుపోవడం విశేషం. 1999లో ప్యారిస్లో జరిగిన ప్రపంచవ్యాప్త కుక్ బుక్ ఫెయిర్ లో ఆమె రాసిన  ఫ్లేవర్స్ ఆఫ్ ఇండియన్ కుకింగ్ అనే పుస్తకానికి ఉత్తమ ఆసియా కుక్ బుక్ పురస్కారం లభించింది.
మీడియాలో నీతాని కుకింగ్ ఎక్స్ పర్ట్, న్యూట్రీషన్ ఎక్స్ పర్ట్ అని వ్యవహరిస్తారు. ఆమె రాసిన ఇండియన్ కుకింగ్ విత్ ఆలీవ్ ఆయిల్, వెజిటేరియన్ చైనీస్, జీరో ఆయిల్ కుకింగ్, డయాబెటిస్ డెలికేషియస్, 101 రెసిపీస్ ఫర్ చిల్డ్రన్, ది బెస్ట్ ఆఫ్ చికెన్ అండ్ పనీర్[13] వంటి పుస్తకాలు కూడా బాగా అమ్ముడుపోయాయి. కొన్నేళ్ళ క్రితం వరకూ ప్రతీ పుస్తకాల దుకాణంలోనూ వంటకాల పుస్తకాల విభాగంలో ఆమె రచనలు, షెఫ్ సంజీవ్ కపూర్, తర్లా దలాల్ ల పుస్తకాలు మాత్రమే ఎక్కువగా  లభించేవి. ప్రస్తుతం వీరి పుస్తకాలకు  స్థానిక వంటకాల  పుస్తకాల  రచయితలు గట్టి పోటీనిస్తున్నారు.
అక్టోబర్ విప్లవం
అక్టోబర్ విప్లవం, సోవియట్ సాహిత్యంలో అధికారికంగా గొప్ప అక్టోబర్ సోషలిస్ట్ విప్లవంగానూ, సామాన్యంగా రెడ్ అక్టోబర్, ఎర్ర అక్టోబర్, అక్టోబర్ తిరుగుబాటు, బోల్షెవిక్ విప్లవం, వంటి పేర్లతోనూ ప్రఖ్యాతి పొందినది 1917 రష్యన్ విప్లవంలో భాగంగా రాజ్యం యొక్క అధికారాన్ని స్వాధీనం చేసుకున్న సంఘటన. సంప్రదాయికంగా జూలియన్ లేదా ఓల్డ్ స్టైల్ క్యాలెండర్ ప్రకారం 1917 అక్టోబర్ 25 (గ్రెగోరియన్ కేలండర్ ప్రకారం 7 నంబర్ 1917న) తేదీన పెట్రోగ్రాడ్లో జరిగిన సాయుధ తిరుగుబాటు ద్వారా జరిగింది.
అదే సంవత్సరంలో అంతకుముందు జరిగిన ఫిబ్రవరి విప్లవాన్ని అక్టోబర్ విప్లవం అనుసరించి ప్రయోజనం పొందగలిగింది. జార్ నియంతృత్వ పరిపాలన అంతం చేసి, జార్ నికోలస్ 2 పదవీచ్యుతుడయ్యాకా అతని తమ్ముడు గ్రాండ్ డ్యూక్ మైకేల్ అధికార బదిలీ జరిగి పదవి స్వీకరించారు, ప్రొవిన్షియల్ ప్రభుత్వం ఏర్పాటైంది. ఈ సమయంలో పట్టణ కార్మికులు కౌన్సిళ్ళుగా (రష్యన్లో సోవియట్ అంటారు) సంఘటితమవుతూ వచ్చి, విప్లవకారులు ప్రొవిన్షియల్ ప్రభుత్వ కార్యకలాపాలను విమర్శించసాగారు. పెట్రోగ్రాడ్ లో జరిగిన అక్టోబర్ విప్లవం ప్రొవిన్షియల్ ప్రభుత్వాన్ని కూలదోసి, స్థానిక సోవియట్లకు అధికారాన్ని ఇచ్చింది. సోవియట్లు బోల్షెవిక్ పార్టీని విస్తృతంగా సమర్థించాయి. సోవియట్ల కాంగ్రెస్ తర్వాత, పరిపాలన సంస్థ రెండో సెషన్ జరుపుకుంది. బోల్షెవిక్కుల నుంచి, లెఫ్ట్ సోషలిస్ట్ రివల్యూషనరీస్ వంటి ఇతర వామపక్ష గ్రూపుల నుంచి సభ్యులను నూతన రాజ్య వ్యవహారాల్లో కీలక స్థానాలకు ఎన్నుకున్నారు. వెనువెంటనే ఇది ప్రపంచంలోకెల్లా తొలి స్వయం ప్రకటిత సోషలిస్టు దేశమైన రష్యన్ సోషలిస్ట్ ఫెడరేటివ్ సోవియట్ రిపబ్లిక్ స్థాపనకు దారితీసింది.
సాయుధ బలగాలను సమీకృతం చేసేలా పెట్రోగ్రాడ్ సోవియట్ పై ప్రభావం చూపి బోల్షెవిక్కులు ఈ విప్లవాన్ని నడిపించారు. మిలటరీ రివల్యూషన్ కమిటీ కింద బోల్షెవిక్ రెడ్ గార్డ్స్ బలగాలు ప్రభుత్వ భవంతులను 1917 అక్టోబర్ 24న స్వాధీనం చేసుకోవడం ప్రారంభించాయి. తర్వాతి రోజు వింటర్ ప్యాలెస్ (అప్పటి రష్యా రాజధాని పెట్రోగ్రాడ్ లో ప్రొవిన్షియల్ ప్రభుత్వ స్థానం), స్వాధీనం అయిపోయింది.
ఎన్నాళ్ళ నుంచో వేచిచూస్తున్న రాజ్యాంగ అసెంబ్లీ ఎన్నికలు 1917 నవంబరు 12న జరిగాయి. 715 సీట్లున్న ఆ చట్టసభలో సోషలిస్ట్ రివల్యూషనరీ పార్టీ 370 సీట్లు గెలుచుకోగా బోల్షెవిక్కులు కేవలం 175 స్థానాలు గెలుచుకుని రెండవ స్థానంతో సరిపెట్టుకున్నారు. రాజ్యాంగ అసెంబ్లీ మొట్ట మొదటి సారి 1917 నవంబరు 28న సమావేశమైంది, ఐతే ప్రమాణ స్వీకారోత్సవం బోల్షెవిక్కుల కారణంగా 1918 జనవరి 5 వరకూ ఆలస్యమైంది. సెషన్లో మొట్టమొదటిది, చిట్టచివరిది అయిన ఆ రోజున శాంతి, భూమి వంటి అంశాల్లో సోవియట్ ఉత్తర్వును తిరస్కరించారు, తర్వాతి రోజున కాంగ్రెస్ ఆఫ్ సోవియట్స్ ఈ రాజ్యాంగ సభను రద్దు చేశారు.
ఈ విప్లవానికి విశ్వవ్యాప్తంగా గుర్తింపు లభించకపోవడంతో రష్యన్ అంతర్యుద్ధం (1917-22) జరిగింది, సోవియట్ యూనియన్ 1922లో ఏర్పడింది.
అగ్ని-2
అగ్ని-2 ఒక వ్యూహాత్మక బాలిస్టిక్ క్షిపణి. భారత క్షిపణి ఆధారిత వ్యూహత్మక అణు నిరోధకంలో అగ్ని శ్రేణి క్షిపణులు కీలకమైనవి. అగ్ని-2, రెండు దశల, ఘన ఇంధన చోదిత, మధ్య పరిధి బాలిస్టిక్ క్షిపణి. పోస్ట్ బూస్ట్ వాహనం (PBV) పునఃప్రవేశ వాహనం (RV) తో సమకూర్చబడింది. అగ్ని-2ఎ, అగ్ని-2 కంటే ఆధునికమైనది. మరింత తేలికైన పదార్థాలతో తయారైన ఈ క్షిపణి పరిధి ఎక్కువగా ఉంటుంది. ఈ అగ్ని-2ఎ పేరునే తరువాతి కాలంలో అగ్ని-4 గా మార్చారు. ఇది అగ్ని-2, అగ్ని-3 ల మధ్య అంతరాన్ని పూరిస్తుంది. 2010 డిసెంబరులో చేసిన అగ్ని-2 పరీక్ష విఫలం కాగా, 2011 నవంబరులో చేసిన రెండవ పరీక్ష విజయవంతమైంది అగ్ని-2 ను భారత సాయుధ బలగాల్లోకి చేర్చుకున్నారు.
1999 ఏప్రిల్ 11 న అగ్ని-2 ను పరీక్షించారు. పరీక్షకు అనుగుణంగా మార్పులు చేసిన రైలు కోచ్ నుండి ఈ పరీక్ష జరిపారు. 2000 కి.మీ. పరిధిలో పరీక్షించిన అగ్ని-2 పూర్తిగా ఘన ఇంధనంతో పనిచేస్తుంది. 2001 జనవరి 17 నాటి పరీక్ష తరువాత క్షిపణి ఉత్పత్తికి  ఆమోదం ఇచ్చారు. సంవత్సరానికి 12 క్షిపణుల ఉత్పత్తి సామర్థ్యం ఉంది. ఆ నాటి పరీక్షలో 700 కి.గ్రా. వార్‌హెడ్‌ను 2,100 కి.మీ. దూరానికి మోసుకెళ్ళింది. రైలు మొబైల్ లాంచరునుండి ప్రయోగించినప్పటికీ, అగ్ని-2 కు రోడ్డు మొబైలు లాంచరు నుండి ప్రయోగించే రూపు కూడా ఉంది. అగ్ని-2 ఎల్లప్పుడూ ప్రయోగ సన్నద్ధ స్థితిలో ఉంటుంది. 15 నిముషాల్లో అగ్ని-2 ను ప్రయోగించవచ్చు. అదే అగ్ని-టిడిని సన్నద్ధం చేసేందుకు ఒక పూట పట్టేది. అగ్ని-2 ఉత్పత్తి ప్రారంభించినట్లు 2002 మార్చి 14 న అప్పటి రక్షణ మంత్రి జార్జి ఫెర్నాండెజ్ పార్లమెంటులో ప్రకటించాడు. భారత్ డైనమిక్స్ లిమిటెడ్ అగ్ని-2 ను ఉత్పత్తి చేస్తోంది. సంవత్సరానికి 18 క్షిపణుల సామర్థ్యంతో, ఒక్కొక్కటి ₹ 35 కోట్ల ఖర్చుతో వీటిని ఉత్పత్తి చేస్తోంది.
భారత సైన్యం 2009 మే 19 న అగ్ని-2 వాడుకరి పరీక్షలు మొదలు పెట్టింది. మొదటి పరీక్ష విఫలమైంది రెండవ దశ సరిగ్గా పనిచెయ్యలేదు. వెంటనే చేపట్టిన రెండవ పరీక్ష కూడా అలాగే విఫలమైంది. 2010 మే 17 న చేసిన క్షిపణి పరీక్ష విజయవంతమైంది. 660 సెకండ్ల ప్రయాణంలో క్షిపణి పూర్తి పరిధిని చేరుకుని, లక్ష్యాన్ని చేరుకుంది.
2011 సెప్టెంబరు 30 న అగ్ని-2 ను మరోసారి విజయవంతంగా పరీక్షించారు. రైలు మొబైలు లాంచరు నుండి ప్రయోగించిన క్షిపణి 2,000 కి.మీ. దూరంలోని లక్ష్యాన్ని 10 నిముషాల్లో ఛేదించింది. అన్ని ప్రయోగ లక్ష్యాలనూ సాధించింది 2012 ఆగస్టు 9 న వ్యూహాత్మక బలగాల కమాండ్ మరో విజయవంతమైన పరీక్ష చేసింది.
2013 ఏప్రిల్ 7 న వ్యూహాత్మక బలగాల కమాండ్ మరోసారి అగ్ని-2 ను విజయవంతంగా పరీక్షించింది.
మొదటి దశ: అగ్ని-2 మొదటి దశలో ఘన ఇంధనాన్ని వాడుతుంది.
రెండవ దశ: రెండవ దశ 4,200 కి.గ్రా. బరువుంటుంది. ఘన ఇంధనం వాడుతుంది.  ఈ దశలో దిశ నియంత్రణకు ఫ్లెక్స్ నాజిళ్ళుంటాయి.
పునఃప్రవేశ వాహనానికి ఉండే రెక్కల వలన కింది అనుకూలతలు కలుగుతాయి;
యుకాయాలి నది
యుకాయాలి నది (Ucayali River - యుకాయాలి రివర్) అనేది పెరూ దేశం యొక్క ఆరెక్వీప ప్రాంతంలో టిటికాకా సరస్సుకు ఉత్తరంగా దాదాపు 110 కి.మీ (68 మైళ్లు) దూరమున ఉద్భవిస్తున్న నది. దీని యొక్క పేరును నౌటా నగరం దగ్గర మరానోన్ మరియు యుకాయాలి నదుల సంగమంతో అమెజాన్ నది స్వీకరిస్తుంది. యుకాయాలి నది అమెజాన్ నది యొక్క ప్రధాన ఉపనది అవుతుంది. పుకల్పా నగరం ఈ యుకాయాలి నది ఒడ్డున ఉన్నది. ఈ యుకాయాలి నది అపురిమాక్ నది, ఈనే నది, మరియు టాంబో నదులతో కలిసి నేడు అమెజాన్ నది యొక్క ప్రధాన జన్మస్థానము అని భావించబడుతుంది.
ఈ నది యొక్క మొత్తం పొడవు నెవాడో మిస్మి వద్ద అపురిమాక్ మూలం నుండి యుకాయాలి మరియు మరానోన్ నదుల సంగమం వరకు 2,669.9 కిలోమీటర్లు (1,659.0 మైళ్ళు):
కొత్తసాలు (60 మంది కవుల కవిత్వం)
కొత్తసాలు పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన మూడవ పుస్తకం. తెలంగాణ రాష్ట్రంలోని 60 మంది కవుల కవితలను ఇందులో పొందుపరచడం జరిగింది.
2015 శ్రీ మన్మథ నామ సంవత్సరం ఉగాది (మార్చి 21) రోజున సాయంత్రం రవీంద్ర భారతి ఆరు బయట ప్రాగణంలో తెలంగాణ భాషా సాంస్కృతిక శాఖ 7మంది సాహితీవేత్తలతో కమిటీని వేసి, వారి ప్రత్యక్ష పర్యవేక్షణలో ఉగాది కవి సమ్మేళనాన్ని విజయవంతంగా నిర్వహించింది. ఉగాది కవి సమ్మేళనం, ప్రపంచ కవితా దినోత్సవ ప్రత్యేకం, రాష్ట్ర అవతరణ తర్వాత ప్రభుత్వ పరంగా జరిగిన తొలి కవితాగానం వంటి 3 అంశాలకు ప్రతిబింబంగా ఈ కవి సమ్మేళనాన్ని నిర్వహించడం జరిగింది. మామిడి హరికృష్ణ సంపాదకులుగా ఉండగా... డా. నందిని సిధారెడ్డి డా. అమ్మంగి వేణుగోపాల్, డా. మసన చెన్నప్ప, డా. నాళేశ్వరం శంకరం, జూపాక సుభద్ర, యాకుబ్, అయినంపూడి శ్రీలక్ష్మీ వంటివారు సలహా మండలి కమిటీలో ఉన్నారు.
భరత్ రుషి
భరత్ రుషి తెలంగాణకు చెందిన యువ రచయిత, బ్లాగర్, లఘుచిత్ర దర్శకుడు, ఎడిటర్ మరియు సినిమాటోగ్రాఫర్.
https://www.kahaniya.com/bharathrushi]
https://www.youtube.com/channel/UCPW_mHf8_k8wqH-B6coPkSw
https://twitter.com/bharathrushi
https://bharathrushi.wordpress.com/
కొండముది శ్రీరామచంద్రమూర్తి
కొండముది శ్రీరామచంద్రమూర్తి ప్రముఖ రచయిత. ఇతడు 40కి పైగా నవలలు, 600 కథలు వ్రాశాడు. ఇతని నవల "చిరుమువ్వల మరుసవ్వడి" ఆధారంగా ఆనంద భైరవి సినిమాను తీశారు. ఈ సినిమాకు ఇతనికి ద్వితీయ ఉత్తమ కథారచయితగా నంది పురస్కారంతో పాటు వంశీ, కళాసాగర్ పురస్కారాలు లభించింది. ఇంకా ఇతడు మండలాధీశుడు, శ్రీరామచంద్రుడు సినిమాలకు సంభాషణలు వ్రాశాడు.
ఇతడు మానస సరోవర యాత్రకు వెళ్లి నేపాల్ దేశంలోని ఖాట్మండులో 2008, సెప్టెంబరు 22వ తేదీన గుండెపోటుతో మరణించాడు.